青囊序 曾求己述楊公之旨，為青囊之條目。

　楊公養老看雌雄，天下諸書對不同。

本節為曾求己述楊公看雌雄之旨，楊公晚年退隱家鄉，恆以山水為樂，以看雌雄為養老之樂事，人稱為楊救貧，于此可見其瀟灑自得，山情水意，自有樂趣，地理實濟世之道，非以謀食可知矣，所以不論貧賤之家，只要為人仁厚，而能盡孝道者，處處可以為人指迷，稱之日杜會事業，亦無不可，趨吉避凶，人之常情，所以朱子稱為人子者，不可不知地理，人人能盡孝道，則自然家門和順，所謂積善之家，必有餘慶也。能如是，則社會國家，自然昇平。楊公晚年號稱救貧，諒有以也。地理乃教孝之一，相地安親者，求其安而已矣，避風避水可矣，山水者，陰陽之有象者也。不云陰陽而云雌雄者，楊公深切教人，直言不諱，可謂極矣，蔣公云雌雄者，陰陽之別名，觀雌則不必更觀其雄，而知必有雄以應之，如不云雌雄而曰陰陽者，與原理不符矣，故辯正全部，處處不脫雌雄，即處處不脫陰陽也。換言之，即全部易經，何嘗非雌雄二字，大矣哉，楊公之命名也。世人不察楊公之旨，而從陰陽之外，別求雌雄，不從物質上著眼，而從干支八卦五行上求雌雄，正天下諸書對不同矣。

　先看金龍動不動，次察血脈認來龍。

地學上之曰金龍，乃極神妙之形容詞，氣脈變化莫測，生動無常，故以乾金至動之名命之，先有氣，而後成形，山形分枝撇脈，變化無定，氣行如此，故成形亦如此，故稱山地曰山龍，平洋水道，之玄曲屈，其形猶龍，故稱平洋地曰水龍，惟山出于天然，水道出于人為，雖有先後天之不同，氣之聚散則一也。本節之金龍，係承上文看雌雄之旨，先從形跡上著眼，故曰看，先看二字，為求地與相地最要之先著，猶執何者之看乾坤兩造身家，及新人品貌性情體格是也。相地亦然，楊公教人先看金龍，次察血脈者，其循循善誘，可謂極矣，如山地滿山頑石，四面散蕩不收，平地一片汪洋，地無一局低支流者，其氣不動，即無金龍動不動之可看，血脈來龍，更不待言矣。

　籠分兩片陰陽取，水對三叉細認蹤。

龍即上節之金龍也。金龍而曰兩片，即承上文看雌雄之旨也更明矣，雌雄而曰兩片，山一片，水一片，高一片，低一片，空一片，實一片是也。形一片，氣一片是也。形有形之兩片，氣有氣之兩片，形氣兩台，合為一片，形之兩片易曉，氣之兩片難明，形氣一片，為青囊之旨，更難分曉矣，世有地學，聚訟數千年者，即此一而已矣，形之真偽易知，氣之真偽莫辨，形氣之氣，理氣之氣，不能混合也。世皆知形氣之氣，如雪心賦之類，無人知理氣之氣，如青囊天玉之類，所以各是其是非，如入五裡霧中也。楊公恐人不明陰陽兩片之取捨，故下旬接著水對三叉細認蹤一語以明之，水對三叉，一片也。有一片矣，即有另一片在三叉之外，與此三叉相對也可知矣，豈非雌雄兩片，分得明明白白，清清楚楚，世俗有以九數入中，分順排逆排為兩片，或以左挨右挨為兩片者，真痴人說夢矣，天地之氣，何處不是兩片，括而言之如此，分而言之，即上下尊卑中，亦各有兩片有乎其中也。

　江南龍來江北望；江西龍去望江東。

江南江北，江東江西，皆對待之詞，所以青囊三卷，處處不脫相對，其曰陽用陰朝，陰用陽應，天尊地卑，陽奇陰耦，天有五星，地有五行者皆是，此為其條目，分明雌雄二字之意義，分明兩片之旨，如一龍在江南對江北龍望，必有一龍在江北可知矣，江東江西亦然，江南之龍，當然與江北之龍，別具一體，非同性可知矣，或雄在江南，雌在江北，或雌在江南，雄在江北，非雌雄同在一處亦可知矣，有相望而不相配者，雖望而不相見者，雖望而不相交者，望出于自然，相配相交，亦出于自然，非地學者可以用人力相左右也。雖云兩片，實則一片也。物質上之望不望，處處不同，玄空中之相望，則無處不相望，無處不相應也。此處曰龍者，乃形蹤上物質上之龍可知矣，世俗有以中五入中！逆飛洛書九數，方位對調，謂之望者，可發一笑，失雌雄與玄空之本旨矣。

　是以聖人。河洛，瀍澗二水交華嵩；相其陰陽觀流泉，卜年卜世宅都宮。

是以二字，為承上啟下之詞，上節說出看雌雄之理，即一陰一陽謂之道之意，今以周公。洛，公劉遷豳，相陰陽觀流泉之事，引證地理之作法，。河洛者，卜建都于河南洛陽，及遷都于豳州也。豳州即今陝西郃縣，瀍河名，源出河南孟津縣西北任家嶺，南流經陽陰縣，東入于洛，澗河名，源出河南澠池縣，東流經新安洛陽入于洛，華山西獄名，五獄之一，在今陝西華陰縣，嵩山中獄名，五獄之一，在今河南登封縣北，今以瀍潤與華嵩相對而言，一山一水，更為顯明，陽陰云乎哉，雌雄云乎哉，大矣哉，雌雄之道也。今以瀍澗二水為言，于理更為精密，兩水相交夾一龍也。雪心賦云，入山尋水口者，亦此理也。察陰陽雌雄，在乎觀流泉之分合，年世之久替，在乎山水形勢之大小，都宮關乎國家，于地理上最宜慎擇，周柞八百年，乃瀍澗與華嵩之靈也。

　晉世景純傳此術，演經立義出玄空，朱雀發源生旺氣，一 一講說開愚蒙。

大玄空分陰分陽之作法，不自唐之楊筠松始，晉之郭璞，早已演經立義矣，按玄空三大卦，最始于伏義氏之先天八卦，周易天地定位各語，及青囊三卷所載，皆述先賢之旨，青囊三卷，舊謂黃石公述義，一說為秦之隱君子所作，再查郭氏葬經各語，多引用青囊句語，先賢口口相傳，皆本前人之要旨，與今略同，始于伏羲，繼于周易，再繼于黃石公，復繼于郭璞，而後及于唐之楊曾是也。楊曾以後，撰為經典者，幾無一人，今人所撰著者，皆楊曾之糟粕耳，年代既久，追索更難，莫怪今世之魚魯莫辨矣，欲窮究之，別無他法，只惟有從經典本文上著意，從原理上推求，理通則道合，後人各說，作為參考，擇其善者而從之是矣，種種俗說，概置不理，養吾不敏，本此之旨，特為詳註，以博有識者之一哂耳，朱雀者，當面是也。以呆方位論。本屬南方，以理度之，當以墓宅之前面為合理，面前既得發源之水。又須得生旺之氣，如是則陰陽相對，雌雄配合，蔣公謂來源既得生旺，即是來龍生旺，此語最合原理，下句非生旺語，同為一理，實為看雌雄之關鍵，此語可謂楊曾後一人之經父，此蔣公之所以為近代所尊也。明此，則玄空雌雄二者之真旨得矣，曾公謂一 一講說開愚蒙者，真愚蒙之可開矣。

　一生二兮二生三，三生萬物是元關，山管山兮水管水，此是陰陽不待言。

一者極也。二者一陰一陽兩儀也。有一與二，而後配，而後見，而後交，配見交而生六子，萬物之玄關，由此而始，其曰是元關者，可知是字為最重要之一字，數始于一，終于九者，亦一元關也。萬物之理，皆不脫陰陽二氣，放日萬物之元關，三為六法之祖，楊公不與時師話者，非無理也。三之用法既明，而後山管山水管水之用法，自不待言矣。今人有以山向兩盤之正神，排至坐山與向首，得山得水謂吉者，謬之極矣，楊公直說山水不能混合，一陰一陽之道已明，世俗偏以山水為二，有上山下水之謬論，不知山水者，一而已矣，合而不能分，失山則不能為水，失水則不能為山，山無水不驗，水無山不靈，山水者，自然之媾合也。有形之山水如此。無形之陰陽亦然，知有形與無形之配合，則真正之元關自明矣，元關者，玄妙之關頭也。玄空之關鍵也。有形之元關，出于天然，無形之元關，亦非出于人為，自然之形，與自然之氣相配合，即真元關矣，下句再說山管山，水管水，雌則雌雄則雄，豈容假借，此所以云不待言也。

　識得陰陽元妙理，知其衰旺生與死；不問坐山與來水，但逢死氣皆無取。

本篇對雌雄陰陽用法，已條分例晰，再須識得雌雄元妙之理，其理即在衰旺生死，體卦本乎先天，用卦本于洛書，當元者為旺，將來者為生，已過者為衰，過久者為死，此為支空法中不易之理，惟何者為生，何者為死之用法，各各不同，用法既錯，應驗自異，所以十個陰陽十種話，令人難辨者此也。理氣之所貴者此也。理氣之受人誹謗者此也。云重巒頭而不用理氣者此也。云重理氣而不用巒頭者此也。實則無所謂巒頭理氣也。二而一，一而二也。上節朱雀發源，巒頭也。生旺氣，理氣也。本節云知其衰旺生與死，不問坐山與來水，但逢死氣皆無取，坐山生旺，即是來水生旺，來水衰死，即是坐山衰死，生旺則吉，衰死則凶，明乎上節體用二卦之雌雄元妙，即知取捨之法矣，如現在之四運，水運自庚午年一父進，當然以巽卦為旺氣，乾卦為生氣，一正一零，宜山宜水，自有一定之用法，世人只知以東南為巽卦，以西北為乾卦著，有以山向盤之一二三四五，飛佈九宮，分為衰旺生死者，如章氏玄空，及前鄙著各書亦然，今而後，可以豁然矣，總而言之，形勢之得失，在于合情，理氣之得失，在于合時，合情則悠久難變，合時則隨運變遷，世稱三元不敗者形也。非氣也。經有云代代者，乃悠久之形容詞，或形勢上之說詞耳。

　先天羅經十二支，後天再用干與維，八干四維輔支位，子母公孫同此推。

上節三生萬物是元關，所以先天之卦理，不說三之一字，因先天之玄關在于三，放後天配以八干四維，亦合而為三也。先天隱而不露，後天顯而易知，蔣氏謂非言羅經製造之法，直指雌雄交媾之元關，可謂開誠佈公矣，玄空之子母公孫，即係乎此，先天之三，子母公孫也。後天之二十四路，乃先天子母公孫之代名詞耳，今人只知後天之二十四路，不知即先天之子母公孫，先後天同為二十四，知二十四之子母公孫，即知二十四之八干四維所由來矣，方隅與度數之分配，乃其表面耳，本節說出先天十二支，實為引證後天之所以用八千四維也。先天十二支，以羅經言則可，以子母公孫言則不可，所以有後天之八干四維也。于此則子母公孫，可以同此推算矣，有十二支，而無八千四維，則子母公孫，無名可代，于卦于理，不得不然也。其曰同此推者。乃先後天名異而實同也。

　二十四山分順逆，共成四十有八局，五行即在此中分，祖宗卻從陰陽出，陽從左邊團團轉，陰從右路轉相通，有人識得陰陽者，何愁大地不相逢。

此節蔣氏謂申言上文未盡之旨，乃玄空大卦子母公孫之旨也。二十四山。一山兩用，即成四十八局，玄空中雌雄交媾，出于自然，無形可見，無跡可尋，玄空大卦之五行，非從二十四山之十二支八千四維論五行，乃從真陰真陽中論五行也。世人只知二十四山之五行，不知玄空中之真五行，其實玄空中亦并非重金本水火土之五行，其重在乎真陰真陽真雌雄真交媾真相見也。故曰祖宗卻從陰陽出，天地定位，為陰陽之祖宗。雷風水火山澤，為其子息，子息分施而生孫，子母公孫，處處相配，左為陽。右必為陰，陽在此，陰必在彼，其日左邊右路者，指明大支空雌雄陰陽自然之理，有此無蹤無跡自然之陰陽，而後配以有形有象自然之山水，子母亦可，公孫亦可，非拘拘于某于某母某公某孫也。或子母，或公孫，須看隨時而在之流行之氣，與時相合，與時相悖也。重在合時之一卦，識得此合時之玄空一卦，與流行之洛書一卦，兩兩相配是也。何愁大地不相逢者，非識得此真陰陽，即處處是大地。乃形容詞，極言相地方有把握之意，趨吉避凶，自有一定之取捨，極言地學之真旨，在此真陰真陽中求之，非其他種種俗說也明矣。其曰雖大地當前，目迷五色，未有能得其真者，此真字，非形局之真，乃理氣之真也。形局之真與不真，識者豈無其人，理氣之真不真，誠有所難能矣。

　陽山陽向水流陽，執定此說甚荒唐，陰山陰向水流陰，笑殺拘泥都一般，若能勘破箇中理，妙用本來同一體，陰陽相見兩為難，一山一水何足言。

本節蔣註極為明顯。曾公以世俗只知淨陰淨陽，不明玄空之真陰真陽為言，蔣云自有箇中之妙，若有明師指點，一言之下，立時勘破，陰陽為一物，山水為一體。二十四山皆為一體，其曰與此山此水相見之陰陽者，用有用之陰陽，體有體之陰陽也。目所不見之自然陰陽，與目所見之山水陰陽，兩兩相見，即謂體得其體，用得其用，體與用。形與氣，不能須臾離也。其曰難知難能，而入于微妙之域者，即指玄空中自然之子母公孫之陰陽也。至于一山一水之陰陽，有形可見，可不待言矣，無形與有形，合為一體。即為妙用，本篇皆楊公看雌雄之旨，從有形之看雌雄，說到無形中勘破陰陽之玄妙，有形而曰看雌雄，無形而曰識得陰陽，雌雄與陰陽，本為一體，而箇中實有妙理在焉，世人往往不分，總而言之，陰陽即雌雄，雌雄即陰陽也。不知雖為一體，然一體有一體之用法，一時有一時之取捨，大小輕重，高低遠近者，雌雄有形之相見也。少長老幼，合時失時者，雌雄無形之相見也。有形與無形相見，即稱之曰淨也亦可，箇中之妙理已勘破，一體之妙用已豁然，陰陽雌雄，不待言矣，無形之相見，出于天然，無庸吾人分配，有形之相見，全憑目力經驗，傳心傳眼，二者不可偏廢也明矣。

　二十四山雙雙起，少有時師通此義，五行分佈二十四！時師此訣何曾記。

二十四山之一順一逆，即所謂以雙雙起也。世俗之順逆，有分左旋右轉者，有以盤面之紅黑字，及洛書九數，或以九星入中，在掌上分順分逆飛佈者，或從坐山與向上分順逆者，玩本節末句曰此訣何曾記一語，可知雙雙起之一順一逆，非如上述通俗之數點無疑矣，蔣氏曰其中實有奧義，可謂切陳詞矣，玄空中之陰陽，天地定位，出于固定，非掌上可以挪移，順逆兩用，即一山兩用，此兩用二字，實為順逆四十八局之大關鍵，一山者，即如坐壬坐子坐癸之一山也。兩用者，隨時而在之作法也。二十四山。山山可用，不分元運，不分得失，其吉凶關鍵，全係乎順逆二字，實有形之順逆，非無形之順逆也。來水為逆，去水為順，此地宜順，彼地宜逆，此時宜順，彼時宜逆，坐空坐實之順逆，亦即騎龍攀龍之為順逆也。其曰兩用者，山龍平洋之作法耳，宜順宜逆，全以玄空中之陰陽為斷，非可隨便取捨也。再以上節四十八局之局字論，局者有形可見之象，非無形中之紅黑左右可知矣，蔣註曰微妙之機，不可測識者，指有形之順逆，須隨玄空中之陰陽相見為圭臬也。形氣兩合，微妙得矣，然形氣之合不合，豈普通者，可得而聞歟。

　山上龍神不下水，水裡籠神不上山，用此量山與步水，百里江山一瞬間。

此節蔣註為最明顯，所謂龍神，非山之脈絡可尋者，水之之玄可見者，即為之龍神也。此中明明有不可尋不可見之龍神，與可尋可見之龍神，兩兩相對在焉，有形可見者，山自為山，水自為水，不可假借也。何用諄諄，無形可見者，自有妙理在焉，配以山亦可，配以水亦可，取捨由人，其法須以山水之陰陽，推其順逆生死為斷，活活潑潑，毫不拘泥，明乎陰陽元妙之理，自然山之龍神配以山，水之龍神配以水，同是一神，而有有形無形之分，山不下水，水不上山，山自為山，水自為水，自有一定之理，山水分用之法，自有正神與零神在焉，蔣氏謂青囊之祕訣，青囊之捷訣者此也。後天之零正，人人知曉，玄空中之零正，則非真得元妙者，不能道其顛末也。直解以洛書九數，分山向兩盤為龍神者，有上山，有下水，而以正神裝在水裡，且零正各有兩神，一手掩盡天下耳目，可發一笑，誤入岐途者，正不止養吾一人而已也。下二句用此量山與步水，用此二字，即用此山上與水裏之龍神是也。百里江山一瞬間者，極言覓地不論遠近大小，山地平洋，到處皆然也。雌雄之旨，不言大哉，本節言山水者，乃雌雄之作法耳。

　更有淨陰淨陽法，前後八尺不宜雜，斜正受來陰陽取，氣乘生旺方無幾，來山起頂須要知上 節四節不須枸；只要龍神得生旺，陰陽卻與穴中殊。

本節承上文雌雄之旨，以明裁穴取用之法，曰淨陰淨陽者，蔣氏謂之龍脈從一卦來，非世俗之另有一法也。淨與不淨，全在乎最近處，八尺者，極言其近也。受氣不拘斜正，須看有形之陰陽，陽之中陰，陰中之陽，能乘得一點生旺之氣是矣，若硬直不化，或低凹無氣，即謂之受煞，經云龍不起頂非真龍，穴不起頂非真結，故起頂為審龍立穴最要之關鍵，須要知者此也。起頂之後，三節四節，與穴稍遠，可以無拘矣，只要龍神得生旺者，有起有伏，有迎有送，有扛有護，不受風，不受劫，即得生旺矣，此中之陰陽，與穴中之陰陽，當兩樣看法，經云龍貴陰，穴貴陽，陰則有力，陽則脫煞，此其大綱也。本節以審龍裁穴之旨，引證雌雄之理，平洋來水，山地來山，總是一般，尤重在到頭近身一節，經云外氣行形者，即指起頂而外，三節四節而言之，內氣止生者，即指前後八尺而言之，經所謂城門一訣是也。識得城門，即知乘氣之生旺矣，世以辨正不重巒頭，專講理氣者，未入青囊之門而妄談之也。鄙意講巒頭之精密，莫善于青囊，青囊之重巒頭，其理精，論龍穴砂水之謂巒頭者，其理淺，故世講青囊之為巒頭也少，講龍穴砂水之為巒頭也多，抑不知形不離氣，氣不離形，兩兩相配，乃可以言雌雄，乃可以言陰陽，楊公不云看陰陽，而云看雌雄者，重在巒頭，兼重理氣亦明矣。

　天上星辰是織羅，水交三八要相過，水發城門須要會，卻如湖裡雁交鵝。

本節蔣註謂有幹水而無支水，則立穴無據數語為最扼要，解釋城門一法，尤為明顯，水龍審脈，世皆不察，平洋以水為龍者，非水即是龍也。乃龍隨水而來，隨水而止也。山龍高聳，水龍平和，山龍重來龍，水龍重來脈，龍即脈，脈即龍，一顯一微，一明一暗之分耳，平洋多水，故世皆言水不言脈，山龍多山，故世皆言龍不言水，實則龍與水，脈與水，不可須臾離也。水龍如此，山龍亦何嘗不然，書云入山尋水口，登穴看明堂是也。又云乘風則散，界水即止，龍脈之行止，全係乎水，水不交，則脈不聚，水不蓄，則龍不止，有形而閤大者曰龍，有蹤而微茫者曰脈，無形而可據者曰氣，三者相提并論，一而二，二而一也。得龍得脈得氣，為立穴之要道，經云形止氣蓄，萬物化生，氣感而應，鬼福及人者此也。血脈之真假，金龍之動與不動，亦于此而可知矣，金龍者，山水有形之象，至動之氣，可以形容，不可以言傳也。總之一點生氣而已，本節言水，要相遇，須要會，是織羅，如交鵝者，乃形容水流之狀態，以明脈氣之聚散，金龍之動不動也明矣，地理屬相，故本節處處重山形水勢上著意，以明地理之作法也。地理重物質，一言而喻矣。

　   富貴貧賤在水神，水是山家血脈精，山靜水動晝夜定，水主財祿山人丁，乾坤艮巽號御街，四大專神在內排，生剋須憑五行佈！要識天機元妙處，乾坤艮巽水長流，吉神先入家豪富。

古人教人看雌雄之旨，可謂詳且切矣，初云瀍澗華嵩，以明山水之取捨，上節說明兩龍相交，而後成龍結穴，本節說明山水之應驗，地理之作法，體用兼得，深切著明矣，地理最重水法，故上四句一氣貫通，連說山水雖二，不可須臾分離，山無水不交，水無山不合，一動一靜，一陰一陽，主財主丁，說得明明白白，皆所謂看雌雄也。捨此而言地理者，失楊公之真旨矣，乾坤艮巽，為四隅卦位，為天地四方之氣，故春夏秋冬四時之中氣，皆寓于乾坤艮巽四隅之卦內，其曰御街者，以其為四方之氣也。曰四大尊神者，乃流行之氣也。蔣氏曰乾坤艮巽，各有衰旺，非可概用，須用五行辨其生剋，生剋者，生旺與衰死也。或乾巽，或艮坤，非四宮全水可知矣，或乾山而巽水，或艮山而坤水，一雌一雄，乃可以言交媾，元空大卦，為天機元妙處，水在或乾或巽或艮或坤，而又得長流之水，再合得支空大卦之吉神，先入者，先到先收之意，收得吉神，山水有力，雌雄相見，豪富可必矣，其曰水長流者，非普通之小水可知矣，有其體，再合用，方能致此，于此亦可知體用之不可分離矣，世有重形勢而輕理氣者，有輕形勢而重理氣者，皆未明青囊之真旨，而妄加指摘也。坤水發于二運，艮水發于三運，屬上元，乾水發于六運，巽水發于七運，屬下元，設或有雄而無雌，雖有長流之水無補矣，有此長流之水矣，而欲求其相配者，其山又當何如，不可不詳認之也。

　請驗一家舊日墳，十墳埋下九墳貧，惟有一填能發福，去水來山盡合情。

本節總結全文之旨，形氣之合不合，陰陽之相見不相見，吉凶禍福，驗諸已往，可證將來，其元妙在乎山水合情，水而曰去，山而曰來，山家血脈之精，山靜水動之旨明矣，水動即是山動，水聚即是氣止之意，亦可瞭然矣，上節云陰陽相見兩為難，一山一水何足言者，于此更明矣，本篇重用看字，地學首重物質，再合原理，其曰盡合情者，須處處合情也。合情不合情，全憑目力與經驗，諺所謂踏破鐵鞋無尋處，得來全不費功夫是也。惟世之真知灼見，肯從形跡及經典上用功者，向所寥寥也。得訣而又能實驗，十墳十發，非難事也。惟地理與天理并論，發福之地，必留之種德之家，自古以來，列列可數，故真知元妙者，絕不隨便下穴也。

　宗廟本是陰陽元，得四失六難為全，三才六建雖為妙，得三失五盡為偏，蓋因一行擾外國，遂把五行顛倒編；以訛傳訛竟不明，所以禍福為胡亂。

本節乃旁引世俗之謬，以明地理除玄空大卦看雌雄一法而外，別無所宗，可見青囊玄空大卦一法，在唐以前，即著明于世，按郭璞為晉元帝時人，一行為唐玄帝時人，相距約四百年，楊筠松為唐僖宗時人，與一行相距又為一百八十餘年，曾公所謂以誤傳訛者，時代久遷，莫怪今世之以誤傳訛者之更甚也。楊公抱救世之志，曾公繼之，大聲疾呼，可謂深且切矣，大矣哉，玄空大卦之學也。可以濟世，可以救國，世以小道目之者，以真者少而偽者多，江湖充斥，薪傳難得，玄妙深奧，不易測識耳，養吾何人，敢效東施之顰，聊將一得一愚，貢諸同好耳。

青囊奧語  唐楊益筠松撰

　坤王乙，巨門從頭出，艮丙辛；位位是破軍，巽辰亥；盡是武曲位，甲癸申，貪狼一路行。

我國講地學者，人人知本節為挨星祕訣，而楊公名之曰奧語，云以此傳與黃妙應，其理深奧，非真得青囊之祕者，不能道其顛末也。因之今世所謂挨星一法，不下數十種，其顛倒挨排，不勝枚舉，總之不脫貪巨祿文廉武破輔弼！或一二三四五六七八九等數用法，一 一挨去，又名之曰飛星，均從掌上飛挨，或入中分順分逆，或從坐向分左右順逆飛去，抑不知古人所謂挨者，輪也。一索再索三索，隨時變易之氣也。猶春氣過而挨著夏氣，夏氣過而挨著秋氣冬氣之類是也。何用掌訣，經所謂掌上者，惟太歲一法，有用掌訣耳，其餘五法，則均無之，本節只八句十二字，其餘十二字，均已包含在內，後人不察，復加子未卯乾戌已等十二字者，南轅北轍，欲入楊公之堂奧也難矣，坤壬Z 與艮丙辛，兩兩相對，一山一水之用法，已不言而喻，其餘則山水錯列，得訣自明，其原理無非從陰陽交媾而來，即所謂二十四龍管三卦是也。明乎三卦之理，識得山水配合之法，一言立曉，蔣氏除臭語不註者，亦為此也。註書之難，著筆之不易，于此更可知矣，為學術而不言，不免欺世，欲盡言之，設或傳非其人，又不免受天之譴，其曰須口傳者此也。擇人而授，的為至理名言，姜氏所註，太覺活潑，如列舉非巨破武貪，而與巨破武貪當為一例者，挨星真旨，原本如此，惟本文內非破一語，楊公已以是字指實，毫無疑義，姜氏獨與巨武貪同論者，藏巧也。世人不察，均為其瞞過，其曰此中隱然有挨星口訣，必待真傳，方可推測而得，玩此語，實已自道其祕矣，否則既已詳註，何必再加此語，自露其祕而不宣之詞，實則已洩露春光矣，其開口即說挨星五行，亦即玄空大卦五行，又云此九星，與八宮掌訣九星不同，既云貪巨祿文一 一挨去，又云名異而實同，又云與八宮掌訣不同，孰是孰非，令人莫辨，本文曰奧語，姜註乃奧之又奧矣，蔣氏不言而待姜氏言者，亦奧之又奧之意也。註解之難，于此可知，以誤傳訛，為之不免矣，難矣哉，玄空之真旨也。古人立誓而授，良有以也。學者參閱六法，可得而知之矣。

　左為陽，子癸至亥王，右為陰，午丁至巳丙。

此語玩之最有味，子癸至亥壬為陽，午了至巳丙為陰，曰左則皆左，曰右則皆右，何來左右陰陽之分，正所謂奧語矣，如以子癸至支壬為陽，應以丙巳至了午為陰矣，陰陽一轍，左右不分，可發一笑，姜氏曰，此言大五行交媾之例，路路有陽，路路有陰，非拘定左右也。亦即江南龍來江北望之意，乃雌雄之大旨也。陽在此，陰必在彼，陽在左，陰必在右，子癸與午丁相配，亥壬與巳丙相交，龍分兩片陰陽取，一雌一雄，一陰一陽，一山一水，一實一空，此之謂陰陽，此之謂左右，陽從左邊團團轉，陰從右路轉相通，男子治外，女子治內，亦一例也。言子癸午丁亥壬巳丙八山，而三八二十四山，無不在其中矣，本節皆實事求是之意，非從掌訣上分其左右旋轉也。楊公恐人誤認，故曰天下諸書對不同，對不同者，非從書本上著意，須從目力足力上用功夫，所以日看雌雄，子癸午丁，左右陰陽者，亦係乎此，實相對之義，故日奧語。

　雌與雄；交會合玄空，雄與雌，玄空卦內推。

此與上節左右陰陽數語，筆法相似，上句雌雄交會，要合玄空，此雌雄明明指有形可見之雌雄而言，下句雄與雌，要從玄空卦內推，此雌雄，明明指無形可見之玄空大卦而言，于此可知雌雄有有形與無形之分，有形與無形，須兩兩相配，方合陰陽之妙，姜氏謂已見于曾序江南節註，乃指有形者而言，有形之交不交，全係乎傳眼，故曰望北望東，無形之配不配，全係乎傳心，傳眼可從閱歷與經驗上著意，傳心則雖讀破萬卷，非得薪傳不為功，所以聚訟千百年，莫衷一是，如入五里霧中也。有形之雌雄，識者尚有其人，然不以雌雄言，而以龍穴砂水五星九星言者居多，其與玄空挨星相見不相見，相配不相配，相交不相交，末之問也。最可笑者，莫如以喝形點穴為最不合法，山龍如此，平洋亦然，明乎山，即知水，世人往往有知山而不諳水，識平洋而不識山龍者，知陰地而不識陽宅者，世俗有山地平洋，陰地陽宅，用法分而言之者，實則山水一理，陰陽亦一理，氣之動靜，形之空實則一也。有實地而無高山一也。有空氣而無水道，亦一也，雌雄既分，吉凶自判，理勢然也。玄空中之雌雄相見，陰陽相配，雌雄相交，乃出于天地自然之氣，非人力可以勉強，有形既交，則無形必配，有形之交不交，須合無形之合時不合時，所以云交會合玄空也。必合玄空中之雌雄也。蓋玄空中之雌雄，無地無之，無處不交，而又無時不相交，有形之雌雄，則未必能相見，未必能相交也。相見與相交，可出于人為得之者，立宅安墳是也。所以有富一貝窮通，吉凶禍福之分，語云庸師誤一門，非無意也。

　山與水，須要明此理，水與山，禍福盡相關。

上兩節言陰陽雌雄玄空大卦之理，本節直說山與水，水與山，須要明此理，須要二字，何等鄭重，明此理，即明此上節左右陰陽雌雄交媾之理也。左右陰陽雌雄交媾之理，須與山水配合，即所謂體無用不驗，用無體不靈，形氣兩合，乃見禍福，說得明明白白，世人往往有重體不重用，重用不重體之弊，言體則大都不以雌雄言，言用則大抵不以立空言，有謂辨正一書，全講理氣者，形勢則另有專書，不知青囊天玉，乃形氣之模本耳，捨本逐末，于此可知，世未有能捨經書而入聖賢堂奧者，即世未有能捨青囊天玉寶照而入楊公之門者，同一書也。一讀湯頭歌訣，一讀黃帝內經，深淺難易，于此可分，他如陽宅以八宅為主，陰宅以長生為用者，更在不談之列矣，楊公養老以看雌雄為晚年之樂，楊公非常人也。雌雄之名似俗，雌雄之義無窮，不特楊公云然，即易經全部，亦無非陰陽消長之理，易之陰陽在原理，其理空，青囊之雌雄在物質，其理實，所以筮，所以相，一而二也。易可以知天時地利人和，青囊可以濟世救國，二而一也。山水之用法無窮，雌雄之配合難求，禍福無門，在人自擇之耳，世以陰陽禍福之柄，操之于術士之手，危險孰甚，此所以朱子曰為人子者，不可不知地理，亦孝道之一端也。

　明玄空，只在五行中，知此法，不須尋納甲。

玄之又玄，空而又空，故名之曰玄空，冠以大字者！包含天地，化育萬物，即天地定位，山澤通氣，雷風相薄，水火不相射是也。于非混然之天，地非孑然之地，有理在焉，陰陽五行，天地自然之理，地理取用陰陽五行，以先天為體，後天為用，故名之曰大玄空，明乎大玄空先後天之理，知其盈虛消長生旺衰死之道，形氣囿寓之旨，斯合古人相陰陽觀流泉，年世宅都宮之證，其他種種，概可不據，豈納甲一法之須尋哉。

　顛顛倒，二十四山有珠寶，順逆行，二十四山有火坑。

顛倒二字，為陰陽五行活活潑潑自然之氣，即陽用陰朝，陰用陽應之意，所以顛倒順逆，為地理形勢理氣取用之法，其氣上而流行于周天三百六十度之間，下而循環于二十四山之位次，總之一動一靜，不出二十四山之間，六合與密，皆二十四山三百六十度在焉，顛倒者，陰陽二氣之往來也。往來即順逆，有時順，有時逆，當順則順，當逆則逆，則珠寶而吉，當順者逆，當逆者順，則火坑而凶，此所謂順，此所謂逆者，姜氏謂非真得青囊之祕，何以能辨之手云云，又云山山有珠寶火坑，的為至理名言，若章氏以一二三四五分其陰陽順逆，即謂顛倒者，張氏之以六十四卦左挨右排，即謂顛倒者，乃真所謂顛倒矣，仰不知雖云顛倒，雖云順逆，仍不外乎形局上之作法耳，山龍以坐山為順，平洋以坐水為順，山龍以回龍顧祖為逆，平洋以向得來水為逆者，此即顛倒之義，若夫理氣上之顛倒順逆，不過乃活活潑潑之形容詞耳，河圖一六，二七，三八，四九者，即理氣上之活活潑潑也。形局須合理氣，方有珠寶火坑之驗，形勢理氣，二者并重，于焉詳矣。

　認金龍，一經一緯義不窮，動不動，直待高人施妙用。

曾序先看金龍動不動，係指有形之山情水意，在生死動靜上著眼，本節係指無形之金龍而言，其日一經一緯者，氣之往來可知矣，形則主靜，氣則主動，形之動不動，在乎生死，氣之動不動，在乎往來，春夏為溫厚之氣，屬于東南，秋冬為嚴凝之氣，屬于西北，此地氣似左而實右也。冬至屬丑，春分屬戌，夏至屬未，秋分屬辰，此天氣似右而實左也。一左一右，即一經一緯之義，認得一經一緯之動氣，再合得山水有形之動氣，候其時而用之，此所謂妙用也。金龍有一定之方，而無一定之位，經日辰戌丑末者，不過以此為嚴凝溫厚盛衰終始之界耳，嚴凝之坐向，須叩嚴凝之氣而動之，溫厚之坐向，必叩溫厚之時而用之，此亦高人之妙用也。姜氏曰，金龍之經緯，隨處皆有，而動與不動，去取分焉，必其龍之動，而後妙用出焉，若不動者，不可用也云云，此即高人納妙用之語，青囊有五運六氣，參合而用之，歲有四時，氣有旺衰，猶古人候星，分其恩用仇難，亦不過四時之旺衰耳，能如是，則陰陽交媾，形氣兩合，金龍者，形氣之形氣，理氣之理氣也。其日高人妙用，不其然乎。

　第一義，要識龍身行與止。

    本節以下，皆地理上裁穴定向六法之作法，故定此十大要素，以明其義，天地之氣，本無時不行，有其氣，而後成形，察其形之起伏，即知氣之行止，經曰乘風則散，界水則止者，龍即氣，氣即龍，有形與無形之分耳，言龍而不言氣者，以其象形言之也。氣為水之母！水來即氣來，水止即氣止，我國三大流域，水皆發源于西北，可知氣之即由西北而來，先天艮為山，兌為澤，故水皆歸藏于東南，此其大概也。無形之氣，行止不一，故有形之龍，亦變化不常，一行則百行，一止則百止，葬經曰，葬者乘生氣也。故生氣會萃，即係乎止之一字，行止二字，初視之，似覺通常，細察之，實地理之橐籥也。全在乎經驗學識，方能瞭悟，非泛泛者可得而辨

之，今列之于奧語第一者，其關係可知矣。

　第二言，來脈明堂不可偏。

作法為地理上最重要之事，世人往往不加注意，故本篇全重作法，先言龍身，次言來脈，龍身之行止，乃指大者遠者面言之，來脈與明堂，乃指貼穴最近者而言之，尋龍須從行止上著眼，立穴須從來脈明堂上推求，雪心賦云：入山尋水口，登穴看明堂者，不過言其大概也。龍砂須要分清，行止不可不辨，龍砂行止既分明，來脈明堂，較易入手，經曰前後八尺不宜雜，斜正受來陰陽取者，即本篇之旨，受脈不拘乎斜正，全重乎陰陽，陰中之陽，陽中之陰，脈息生旺，在其中矣，來脈既知不偏矣，再察四水蓄聚之所，有無關收，不偏者，非直來直受之謂，姜氏云，非如子龍必午向，即謂不偏之非，乃受脈得氣之正耳，偏則無氣而不免生蟲，所謂龍歇脈寒災禍侵是也。明堂與穴，遠近大小，務必相稱，局大則宜大，局小則宜小，與陽宅之天井相似，須有方寸，乃為合法，氣既止矣，聚不聚，收不收，實為最大關鍵，來脈之不偏，在乎接氣，明堂之不偏，在乎聚氣，氣脫氣散，為立穴之大忌，古人列于奧語之首者，其輕重關係可知矣。

　第三法，傳送功曹勿高壓。

來龍愈遠，則節數愈多，代數愈長，其過峽處，猶人之腰脊，最怕受風，若無傳送，最為大忌，故大結作地，必有迎有送，書所謂梧桐芍藥也。至于楊柳枝，則單傳單送，形跡不同，本節云傳送功曹者，乃指結穴之最近者而言，二者猶左右之衛兵，不高壓者，宜低不宜高，賓主直相稱也。高則奴欺主，穴氣太窄，壓則更甚，姜氏謂掩蔽陽和，房分不利，左長右幼，關係甚重，不可不察也。猶草叢中之植物，欲求其開花結果難矣，深山之地，每多如此，世人每以此為傳護者謬矣。

　第四奇，明堂十字有元微。

本節姜氏註之獨詳，十字者，即以十字為象形也。十字之一畫一豎，上下左右，長短高低，務必處處相稱，乃為裁穴定向最準純之法，云雖指明堂，實從穴星內看十字，猶人之一身，上首下足，及左右手指，并足而立，張起兩手，豈非十字象形，十字交點，在乎中心，中心者，即陰陽相和之穴法也。人身一穴，亦為上下左右不偏不倚之中心點，所以男女媾精而化育，故走穴有立坐眠三體之分，立坐體最易辨，惟眠體之穴為難認，書有心臍穴人門三說者，又有所謂天地人三穴者，皆不能出十字之範圍，故曰奇，故曰元微，惟此全仗目力判斷，視其外，察其內，方無毫厘千里之謬，語云三年尋龍，十年點穴，于此可知裁穴之奧矣，本篇曰奧語者，形勢理氣，陰陽作法，處處有精密之奧妙，其語似淺，其理實微妙不堪也。

　第五妙，前後青龍兩相照。

    姜氏謂從案托龍虎定穴法，上節從近處裁穴，本節從遠近審穴，定穴之不可稍忽可知矣，其日前後，何以不云左右，而曰青龍者，實有元妙在焉，世以青龍宜高，白虎宜低者，亦即此也。此以南向為例耳，我國地勢，木皆東流，下砂為青龍，最忌不收，白虎直低，青龍宜高者，非龍虎之情性不同，乃上下砂之宜開宜闔不同也可知矣，此曰前後青龍者，乃前後左右，宜處處相照也。惟以青龍下砂為最直注意，故特題青龍，以明其義，其曰兩相照者，前與後要相照，左與右要相照，前後左右，須彼此相照也。至此則龍穴砂水向五大要素，皆已詳明之矣，古人教人之旨，苦心孤詣，引勢利導，深切著明，今人尚以為形勢另有專書，辨正偏于理氣者，實未入楊公之堂奧也。地理即形氣，無地何以談理，理從地出，地出理生，地

無理。則為塊然之死土，理無地，則為空洞之無極，形勢歟，理勢歟，二而一也。世人有分而言之者，可以悟矣。

　第六秘，八國城門鎖正氣。

上節特提青龍，專指下砂為重之旨，本節曰八國以城門鎖正氣者，城門非拘拘于左，拘拘于右也。其重在乎鎖之一字，鎖者，關收之意，設或有城門而無人守衛，通宵達旦，任人出入，成何地方，地理取義城門，乃有開有闔之意，八國者，乃八方之取義，即如城牆是也。姜氏曰觀其銷定之方，便知是何卦之正氣，以測衰旺，而定吉凶，其曰祕者，形跡上在于鎖與不鎖，理氣上在于衰旺，設或鎖在坤壬乙方，則發于上元二黑運，下元八運，即為脫氣，其他方位，何吉何凶，可以隅反矣，正氣既鎖，交媾自明，正氣者，形氣之氣，理氣之氣，各有關係也。形氣之鎖不鎖，尚屬易曉，理氣之鎖不鎖，或驗于現在，或驗于將來，或驗于已往，明乎大法之分配，乃能瞭如指掌，誠哉，其曰祕也。

　第七奧，要向天心尋十道。

總觀前載六大奧語，其旨皆在形跡上最精密之處，核本節天心尋十道一語，似指理氣為言，姜氏謂當于穴內分清十道，乃知入穴正氣，廣狹輕重，銖兩平衡之辨，此數語最為入情，後人有以後天合十為十道者，以理氣之零正為言則確是，創意應以姜言為是，方與十大奧語一氣貫串，第四言明堂十字者，以明堂與穴星內看十字也。此云天心十道者，乃于穴內分清十道也。上節十字，以穴之前後左右外氣言，本節十道，以穴內乘氣言，  一為表，一為裡，入穴測氣，與外表形勢，當然有精粗之分，學者應從形跡上著意，目力經驗，缺一不能，其奧旨即在于此，天心者，猶人之心窠，不偏不倚，欲知其詳，當于探土時察之，更為明顯，故葬法之浮沉吞吐，前後左右，錙銖不容假借，真假得失，全在乎此，所以列入奧語中，失之毫厘，謬以千里，不其重于。

　第八裁；屈曲流神認去來。

屈曲流神，乃描寫水道之狀態，其旨在于認字，姜氏曰此卦來則吉，彼卦來則凶者，隱然有玄空祕旨在焉，形勢理氣，二者不能分離，來去方位，各有隨時變易之氣，方位雖不變，氣運則與時俱進也。茲以玄空理氣上一例言之，如一白之取後天離水，二黑之取後天坤水，三碧之取後天兌水，四綠之取後天巽水，用法各有奇耦之不同，去來為水之最有力者，吉凶關頭，全係乎此，水既屈曲有情矣，而卦位又必合時，乃能召吉，若水勢合情而方位不合時，仍不免乎凶兆，護所謂吉地葬凶，亦一例也。水勢既屈曲合情，方位既生旺合時，則體用兼得，諸隔畢至，非拘于來去也。合情合時，則來亦吉，去亦吉，不合清不合時，則來亦凶，去亦凶，本節以去來為言者，乃以水之最有力處為言也。水不屈曲，則無所論其合時矣，有用之物，乃可剪裁，若弊履朽木，何用取裁哉。

　第九神，任他平地與青雲。

本節神者，神而明之之意也。下句日任他平地與青雲一語，可謂直截了當，明乎龍穴砂水之各種體態，玄空六法之作法，不論山地平洋，均是一般，世有山地平洋分為兩說者誤矣，總之不外雌雄二字之意，惟力有剛柔大小之分耳，理氣作法則一也。鄙意不特山地平洋之陰基同一作法，即陽宅設計，亦何嘗不同，陰陽動靜，豈有二門，氣感而應則一也。世分山地平洋，陰基陽宅，各為一法者，皆是後人偽造也。姜氏日，高山平地，總無二法誠然。

　第十真，若有一缺非真情。

地理千言萬語，不外求一真字，形局不在乎大小，地方不在乎山地或平洋，只求龍穴砂水，各得真情耳，缺一則全假矣，缺一者，即缺本篇十大要素之一也。因皆立穴定向之提綱摯要，形勢上至精至微之旨，悉具備于此矣。

　明倒杖；卦坐陰陽何必想。

姜氏註此節，曰專指山龍穴法，與平地無涉者，乃山龍立穴，只有坐實，并無坐空，且形勢上有天然之標記，與平洋取裁不同，平洋則坐實坐空，隨地取裁與山地立穴定向，微有不同，蓋山龍立穴，以倒仗為言者，非顛倒之倒，乃以杖眠于地下，對正前後天然之用神也。即坐得來脈，向得明堂及朝案是也。杖為相地者必需之品，羅經格以度數，杖以指定方向，故以倒杖為例，前後既正，始安羅經，至于坐向之卦例，雖亦重要，然須用于形勢先格定之後，先有天然之形勢，而後再論理氣之陰陽也。曰何必想者，乃立穴定向，作法之次第耳，姜氏專指山龍穴法為言者，以平洋未必有定天然之用神，故此云云，後世有十二倒杖法老，乃未明楊公之真旨而偽造者也a姜氏知之，特出專指山龍穴法一語，可謂吐盡肺腑矣。

　識掌模，太極分明必有圖。

掌模二字，世俗往往誤為掌訣，不知既是掌訣之掌，何以不用訣字，而用模字，模即模型，顯然指山龍結穴有太極暈無疑矣，乃極一賣點穴之不可偏倚，太極者中心也。猶手掌之掌心模樣，山龍來脈，自有一定之標的，語云山地一線，的為明證，當開穴時，人人可以見到，土色之不同，即脈氣之分辨也。其日圖者，土色之憑證，即太極脈氣之憑證也明矣，土色之層數，光澤之異同，猶太極之有圖，錙銖分明，立穴其中，自無差錯矣。

　知化氣，生剋制化須熟記。

奧語至此，方說到理氣上，以下各節，兼形兼氣兼理而言之，知化氣，即知玄空五行之氣，玄空五行之氣，即由八卦中，二五妙合中化生出來，既知此化矣，其生剋制化之機，須當熟記，玄空三卦之五行，除水火外，本無相剋，而洛書九氣，則多數相剋，姜氏曰，生旺之氣為生，衰死之氣為剋，須知此生此剋，非五行之生剋也明矣，如一為旺，九為死，三為旺，七為死之類，論其五行似相剋，而吉凶則并非係于五行也。又謂此節兼平地而言，顯然有用水之法在內，山必用在生旺之方為生，水必用在衰死之地為剋，所謂制化者，即用水用山之法也。山龍坐山，玄空必取生旺，平地坐水，玄空必用衰死，坐得生旺之山，其對面無衰死之水，則生旺無力，衰死亦無用，坐得衰死之水，其向首無生旺之龍，則衰死無力，生旺亦無用，此即制化之一法也。玄空五行雖出于自然，而山水取捨之作法，務審隨時往來之氣運，以定生剋制化之元機，非拘拘于八卦五行之生剋也。用得則剋我適所以生我，用失則生我適所以剋我，例如三運之立震山，向得兌金，水來當面，剋我設所以生我也。坐得震水，生我設所以剋我也。四運之立乾山，坐得實地，剋我即以生我，向得巽水，殺水即是旺水，亦剋我即生我之意，若坐得乾水，剋我者真剋我矣，向得巽山，生我者反殺我矣，此中橐籥，明乎挨星之旨，則條分縷晰矣。

　說五星，方圓尖秀要分明。

本節雖說方圓尖之形，然與理氣用法有關，地理山形水勢，不外五星，五行各有體態，方圓尖秀要分明者，要明其有情與無情，合時不合時也。不拘拘于方圓則吉，尖秀則凶也。亦不拘拘于任何一五行也。世俗有以山形之五行，與坐向之干支五行論短長者，實非地理之正宗，昔張子發微以行龍論五行生剋者，實有至理，非今世之俗說也。本節列入奧語者，有形之五行，與無形之玄空五行，實大有關係存焉，祕旨云，山地被風吹，雷風因金死，離宮傷殘，兌位缺陷等等，皆與形氣二者有關，當詳審之。

　曉高低，星峰細辨得元微。

山形水勢之體態，移步換形，確為元微，全在乎作者之隨地剪裁，宜高宜低，宜前宜後，斟酌于微妙之間，星峰之變換，五行之象形，均于此而可趨避之，結穴之高低，概在此元微之間，此為立穴之大橐籥，定穴之方針，于焉可詳矣，高低之元微，亦兀微之一也。故序列于此。

　鬼共曜，生死去來真要妙。

凡山龍之背面，一時殊難分辨，故此節以生死去來為言，鬼與曜，均為真龍結穴之憑證，初學者，往往誤鬼為砂，誤鬼為龍，而不知鬼屬背，曜屬砂，何鬼何曜，全在乎生死去來之狀態問細辨之，老於山龍者，不難一目瞭然也。鬼為後撐，曜為餘氣，凡大結作地，均有此憑證，真假在乎極微渺之間，其曰真要妙者是也。所以亦列入奧語篇中，姜註極為明顯，毋庸贅述矣。

　向放水，生旺有吉休囚否。

    本節姜註亦甚明白，向首放水，世人均認為對三叉矣，亦即登穴看明堂之意也。何吉何凶，雖云在水，須合玄空中之生旺休囚為斷，合生旺則吉，合休囚則凶，生旺休囚，務于隨時流行之氣中求之，今為生旺，失時即為休囚，今為休囚，得時即為生旺矣，水應在衰敗之地，即為生旺，若在生旺之地，則反為休囚矣，龍則反是，一運取離水者，衰敗之地，生旺之水也。二運取坤水者，衰敗之地，生旺之水也。一奇一耦，各各不同，此即所謂顛顛倒也。一運取午酉丑水者，亦衰敗之地，生旺之水也。二運取坤壬二水者，亦衰敗之地，生旺之水也。若一運之子未卯，二運之寅午戌，乃生旺之地，反為休囚之水矣，此中奧竅，得支空真旨者，參閱六法

各章，自能一目瞭然也。

　二十四山分五行，知得榮枯死與生．翻天倒地對不同；其中祕密在玄空，認龍立穴要分明，在人仔細辨天心，天心既辨穴何難，但把向中放水看，從外生入名為進，定知財寶積如山，從內生出名為退；家內錢財皆盡費，生入剋入名為旺；子孫高官盡富貴。

自本節起，乃泛論玄空六法之運用，以明吉凶禍福，全在向中放水，即易曰生乎動者之義也。翻天倒地對不同七字，為玄空中陰陽顛倒作法之形容詞，極言其變化無窮之意，二十四山，為周天三百六十度不易之呆方位，其榮枯死生之祕旨，不在于二十四山，而在玄空卦中分之，二十四山人人知之，如言壬子癸矣，人人知是北方，如言丙午丁矣，人人知是南方，而壬有壬之卦氣，子有子之玄空，癸有癸之星神，各有榮枯死生之時令，八方之卦氣，無不皆然，總之識得三卦，分清子母公孫，玄空之祕密得矣，何枯何生，瞭如指掌，識龍立穴，亦以此為主，如一運之山龍，宜子卯巳未四龍者，水龍之宜午西亥丑四龍者，乃榮枯死生之辨也。理氣之三卦既分明，然後立穴之形勢上，再細辨天心，此天心，即第七奧天心十道之天心，天心者！即生氣之所鍾也。內氣既分明無疑，則立穴不難矣，世俗有以天心為後天氣者誤矣，辨得天心，全憑目力，穴之真假，于焉詳矣，古人教人之旨，循序而進，于此更為明顯，二十四山之方位分清矣，玄空中之榮枯死生亦知得矣，天心亦已見到矣，此地之結作與否，有穴與否，可以絲毫無疑，然後再把向中放水，細細看清，是否生旺，抑或休囚，如在天地一卦，其生旺必在四綠與八白，休回必在大白與二黑，如在風雷一卦，其生旺必在大白與七赤，衰死必在四綠與三碧，如在水火與山澤卦中者類推，此指放水言之，于龍則否，從外生入從內生出者，一主一客也。當今之氣為內為主，失令之氣為外為客，水在衰死之地，從外生入也。水在生旺之地，從內生出也。龍在生旺之地，為之生入，水在衰敗之方，為之剋入，山水兩旺，所以能子孫高官盡富貴也。反之則雌雄顛倒，生出剋出矣，按姜註有云，此中正有對不同者存焉一語，可知山水取捨難如此，而形局之大小不同，優秀與否，尤當相提并論，休咎之輕重，不無密切關係焉，其日皆盡貧，盡富貴者，一得一失，非可同日而語也。世有以干支八卦之五行論生剋者，非玄空之旨，皆皮毛之說也。姜氏于知化氣一節云生旺之氣為生，衰死之氣為剋，的為肺腑之言。

　脈息生旺要知因，龍歇脈寒災禍侵；縱有他山來救助，空勞祿馬謢龍行。

求地以龍真穴的為最要關鍵，脈息生旺，即為真穴，世人往往貪求大地，捨近身脈息，而專談曠廊之外局者，不知看地當從近身著眼，近身既真，然後再論外局，龍歇，即無脈之所，如山背山側及峽內等地皆是，脈寒，即無脈之所，或頑石不化，或浮砂無氣，或低窪多濕等地皆是，此等無脈之地，雖外局他山，似覺面面相顧，實已全局花假，即用剋擇之祿馬等法來救助，亦無補于事矣，木已成朽，何用雕也。故地理先要得真地，而後再言其他，此為不易之理，玄空理氣，雖為千古不傳之祕，務必求得真地，方可以言其氣，亦勢所必然之理，體與用，不可須臾離也。而尤當以得脈息生旺之體為先也。

  勸君再把星辰辨，吉凶禍福如神見，識得此篇真妙微，又見郭璞再出現。

此節總結全篇之旨，雖體用并論，而吉凶禍福，當以玄空挨星為主，故理氣有六法，為闡明體用二字之大關鍵，而尤以挨星為最重要，本節之所謂星辰，即首節坤壬二艮丙辛之挨星，此中微妙，即郭璞之薪傳，如坤壬乙本非巨門，而得水則發于上元二運，貝丙辛確是破軍，而得山則發于下元七運，二十四山之星辰既辨，其得山得水，先後不同，有發于上元者，有發于下元者，皆挨星之微妙處也。他如甲癸申中本屬風雷，當上元初運，已可先收先用，不待其本卦得令時而用之，亦一微妙處也。關乎地理之吉凶禍福，楊公特指出星辰二字，可謂剴切教人之至矣。

天玉經上 唐楊益筠松撰

　江東一卦從來吉，八神四個一, 江西一卦排龍位，八神四個二，南北八神共一卦，端的應無差。

本經專在理氣上探討，姜氏謂即玄空大卦之理，反覆其詞，以授曾公安者也。江東江西各為一卦，以戌辰為界，江南江北共為一卦，以未丑為界者，以辰戌丑末為天地四方之界也。四個一為四，四為巽，即風雷為江東一卦也。四個二為八，八為艮，即山澤為江西一卦也。南北八神共一卦者，自一至九，一九合十，所以水火為南北一卦也。巽離坤兌之水，乾坎艮震之山，屬於上元運，乾坎艮震之水，巽離坤兌之山，屬於下元運，所以戌辰為江東江西之界，分為兩片也。自未至癸之水，自丑至丁之山，或自未至癸之山，自丑至丁之水，則上下元兼發之，所以丑未為南北卦之界，亦分為兩片也。雷風之山，發於上元之三四運，風雷之水，發於下元六七運，山澤之山，發於下元八七運，山澤之水，發於上元二三運，水火之山水，則發於上下元之一九運矣，其曰一卦止得一卦之用，及兼得二卦之用，盡得三卦之用者，如自未至辛之水，除發上元二三運外，以後卦氣甚短，所以一卦止得一卦之用，如自丑至Z 之水，則下元七八運均發，卦氣較長，所以一卦兼得二卦之用也。如自辰至丁之水，發於一四運，屬江北卦，自戌至癸之水，發於六九運，屬江南卦，一四屬上元，六九屬下元，上下兼發，所以南北共為一卦，而盡得水火風雷山澤三卦之用也。又曰八卦之中各經四位，如坎至巽，巽至兌者，即一四七是也。坎則為水火，巽則為風雷，兌則為澤山，乾坤老而退休，放云三卦，言一四七三卦，而八卦具備矣，世有言二五八與三六九者，未明玄空之旨也。

　二十四龍管三卦，莫與時師話，忽然知得便通仙，代代鼓駢闐。

二十四龍，即二十四山，即是後天八卦之呆方位，此云管三卦者，乃二十四龍中，祗有三卦也。二十四龍為表，而三卦為其裡，亦即從父母六子抽爻象產生出來，乾坤為父母，則六子為六子，六子各為父母，而各生六子，此即玄空中子母公孫之祕旨也。蔣氏曰此祕必須口傳，可知三卦之寶貴矣，父母老而休養，三子各掌權衡，故曰三卦，其斯之謂歟，明乎三卦之旨，則奧語首章八旬，亦皆瞭然矣。

　天卦江東掌上尋，知了值千金，地畫八卦誰能會，山與水相對。

    二十四龍為地卦，玄空挨星為天卦，先天為體，天卦也。後天為用，地卦也。體卦隨後天流行之氣而變遷，用卦根據先天妙合之理而消長，先天主靜，故曰體，後天主動，故曰用，靜中有動者，隨後天消長之氣運而動也。動中有靜者，隨先天不易之定位而靜也。此即體用不可須臾分離之道，天卦之對待，出於自然，地卦之相配，可用人為，自然者無形之氣也。人為者有形之山水也。有形之山水，配合無形之陰陽，知此則可值千金矣，此云江東，非前江東江西之江東，鄙為凡干支八卦之掌訣，莫不從左掌排來，故曰江東掌上尋，排輪雖用左掌，而訣巧須本玄空挨星中之生旺衰死，與後天地卦方位中之山水，兩兩相對，乃可以言凶言吉，地卦之山水，人人見得，天卦之休咎，則難測矣，古人擇善而授，良有以也。又曰必須立

誓口傳者，正為此也。

　父母陰陽仔細尋，前後相兼定，前後相見兩路看，分定兩邊安。

上節山與水相對一語，蔣氏請當時楊公教人之旨，已洩漏春光矣，山水必須相對，即楊公看雌雄之法也。山無水則孤陰，水無山則獨陽，相對者，即一南一北，一東一西之意，有形之相對，合無形之相見，則合時而福，有形之相對，不合無形之雌雄，則失時而禍，有形在乎合情，無形在乎合時，合情而又合時，乃謂之體用兼得，此地理不易之定理也。如以地卦之子午論，體卦為乾坤，用卦為坎離，而玄空挨星中，亦為乾坤與坎離，為玄空中之大父母卦，無形之氣，自然相配，須合有形之山水，與此相對，則合情合時之理明矣，同卦之壬丙癸丁，則無形之雌雄，各各不同，非可同日而語也。本節云父母陰陽仔細尋，前後相兼定者，即尋此玄空中之父母子息也。說明子母公孫之定位，抽換之安排，而二十四龍中之三卦，各有位次，有倫有序，雖云英與時師話，實已宣洩無餘矣，玩蔣註各語，其曰皆陰陽交媾之妙理，可不言而喻矣，如乾坤相交，一索而成震巽，再索而為坎離，三索而為艮兌，此乾坤為父母也。如六子為父母，而二十四路為子息，得訣者可以瞭然矣。

　卦內八卦不出位，代代人尊貴，向水流歸一路行，到處有聲名，龍行出卦無官貴，不用勞心力，只把天醫福德裝，未解見榮光。

    世人只知二十四龍，即後天之八卦，不知此二十四龍，乃地卦方位之代名詞，其關係得失，不在乎二十四龍之干支八卦，乃在八卦內之三卦，天地定位內有三卦，山澤通氣內有三卦，雷風相薄內亦有三卦，水火不相射內亦有三卦也。不出位者，非地卦之不出位，乃即此三卦之不出位也。上元某運，下元某運，三卦中各有主管之一卦，此卦宜山，彼卦宜水，與玄空中主管之一卦，形氣相對，即謂之不出位，後天之零正，人人知曉，玄空中零正之位次，則殊難識別矣，言乾坤，則八卦中卦卦有乾坤，言震巽坎離艮兌，則卦卦有震巽坎離艮兌，八卦中每卦有八卦，即每卦有三卦，向水流歸一路行者，即在此八卦中每卦中之或乾坤，或震巽，或坎離，或

艮兌之一卦，即謂之一路也。如二運之坤壬乙辰為一路，三運之艮丙辛戌為一卦，不出位一路行者，即此意也。水有水之卦氣，龍有龍之卦氣，龍水相對，雌雄相交，自可代代尊貴，到處有聲名矣，捨此而反把天醫福德來論短長者，有何益哉，他如一運有一運之卦氣，二三運有二三運之卦氣，四六運有四六運之卦氣，山水各得其宜，亦可謂之不出位也。向有向之作法，水有水之用神．龍有龍之取捨，吉凶關鍵，全係乎此三者之中，世有以向作水論者，非真正之玄空法也。又有以當令之星入中，分山向為兩盤者，更南轅北轍矣。

　倒排父母蔭龍位，山向同流水，十二陰陽一路排，總是卦中來。

顛倒二字，乃形容玄空理氣中之運用而已，倒排亦即此意，玄空中之作法，活活潑潑，言陰陽，則形有形之陰陽，氣有氣之陰陽，形之陰陽，實指山水二者，氣之陰陽，則一言難盡，故以顛倒二字言之，龍之旺不旺，雖由於形跡上著眼，而其來自二十四山之方位，玄空中自有一定之理，如子旺而壬癸不旺矣，或壬旺而子癸不旺矣，取得有形之旺龍，合得當令之旺卦，坐得旺山，向得旺向，收得旺水，全以玄空卦為主，二十四山分作兩片，即十二陰十二陽也。如子為陽，午必為陰，午為陽，子必為陰矣，所以山水須相對也。奧語左陽右陰，亦即此十二之意，陰陽之運用，極難描寫，因之世人閱辨正各經，往往斥古人為半吞半吐，未盡一旦洩者，亦殊難怪矣，其妙理如此，非故意顛倒也。深入堂奧者，當以是言為不誣矣，如一運之取坎龍離水，立坐于向午，二運之取艮龍坤水，立坐寅向申，三運之取震龍兌水，立坐甲向庚，四運之取乾龍巽水，立坐乾向巽，金龍均動，雌雄相配，亦山向同流水，十二陰陽一路排之一端也。龍山向既如此辨，惟流水又有分辨，非拘拘於向首一卦也。或左或右，須在本運之玄空卦內，不犯正神，乃為合法，地理有城門一訣者即此也。

　開天闢地定雌雄，富貴此中逢，翻天倒地對不同，祕密在玄空。

天地開閤，陰陽往來，而後雌雄判然，雌雄者，陰陽二氣有形之象也。楊公不云陰陽，而曰看雌雄者，天為氣屬陽，地為質屬陰，天地相交，而生萬物，山主靜，水主動，地理重看雌雄者本此，山有山之陰陽動靜，水有水之陰陽動靜，山水相對，即陰陽相配，雌雄相見，聖人畫卦以明理，先後天河洛之理，乃無形之陰陽，以測有形之雌雄也。先有無形之陰陽二氣，而後成有形之山水，地理形氣作法，皆本乎此，上句開天闢地，說明雌雄有形之由來，下句翻天倒地，說明玄空無形之作法，體用合參，乃可以判休咎，天地人三才合一，於此可見，有形之雌雄，辨其有情無情，再合無形之卦氣，分其合時不合時，於是富貴可逢矣，言富貴而貧賤在其中矣，形重乎傳眼，氣重乎傳心，形家之辨龍穴砂水者，皆雌雄之理也。法家之分生旺衰死者，皆玄空之祕也。明乎雌雄之合情，與玄空之合時，則地理之道得矣，玄空者，即先後天之卦理也。先天為天地自然之氣，後天為隨時流行之氣，先天主靜，後天主動，先天自然之氣交合而生子息，以分佈於二十四山，所謂八體宏佈是也。隨後天隨時流行之氣，而分生旺衰死，所謂子母分施也。玄空之祕密，翻天倒地者惟此。

　三陽水向盡源流，富貴永無休，三陽六秀二神當，立見入朝堂。

    蔣氏特提丙午丁為三陽者，以丙午丁一卦，與其他卦位不同也，乾三連，三陽也。言丙午丁一卦，而壬子癸一卦在其中矣，坤六斷，六秀也。三陽言水，六秀言山，亦在其中矣，又云此節提出三陽，別有深意，非筆舌所能道者，乃後天二十四山之坎離二卦，與其他六卦之卦氣不同也。此卦先天為父母之乾坤一卦，後天為坎離一卦，坎離亦父母之卦氣也，所以得氣最長，力量最大，此丙午丁三陽，與壬子癸之六秀，所以為最尊貴也。再能向得源流之水，自然發富矣，坐山再得生旺之氣，生旺之龍，自然發丁矣，有丁斯能發貴，立見入朝堂者，當運即可大發也。有是體，更合其運，自有此應，此卦乃天地自然之正氣，與四隅卦力量不同，與東西之震兌二卦，難同屬四正，而卦氣亦截然不同，先天雖亦為坎離，亦堪稱父母，而究屬子息卦矣，曰後天震兌，並非夫婦，此南北與東西之所以截然不同也。蔣氏云別有深意者此也。又云既重挨星生旺，則卦卦有生旺，何以特提丙午丁三陽，暗示壬子癸六秀一卦，其卦氣之不同，於此更為明顯，識得玄空真旨者，可以豁然矣，又云六秀者，本卦之二爻，乾稱三連，坤稱六斷，一爻分作兩段，非二爻而何，且既云丙午丁矣，萬不能捨壬子癸於不言，有雌必有雄以配之，有水必有山來配之，即所謂觀雄則不必更觀其雌，而知必有雌以配之之意也。離不開的陰陽，分不掉的雌雄，明此則形氣之理得矣。

　水到御用官便至，神童狀元出，印綬若然居水口，御街近台輔，鼕鼕鼓角隨流水，豔豔紅飾歸。

    水到，即水來之意，御街，言其形象也。水來到穴，而形如御街，為極難得之氣勢，猶倉板然，惟倉板為田水，御街為長流之水，寬闊而有倫序，故以御街為詞，御街為人君出入之道，百官朝列，文武分程、或轎或馬，星羅旗佈，莫不在御街之間，經云水口石似人物形，水口亂石堆水中，已有豪雄之徵兆，若來水在當面，形如御街，兼之石人石馬，石筆石筍，星羅棋佈，在來水之中，如百官之來朝，其曰官便至，神童狀元出者，自有明證矣，此等局勢，殊為難得，有其體，方有是應，非隨便可求也。前云乾坤艮巽號御街者，乃乾坤艮巽間，有天然之界限，其號猶御街耳，與本節之云御街不同，本節係指任何一卦之向首言，重在如御街之形勢，如

御街中百官來朝之模樣也。極言當面水中，星神羅列，美不勝收也。下句印綬若然居水口，亦有御街之貴，以及近台輔之應，流水中之聲鼕鼕鼓角，雖不如水到御街之貴，而亦可豔豔紅旆歸矣，於此可知水口星神，亦最為名貴，形家有羅星鯉魚等種種名稱者，亦不外乎是矣，本節專論水法奇特者，其形特，故其發亦特顯耳，非可一例而言之也。

　上按三才井六建，排定陰陽算，下按玉輦捍門流，龍去要回頭。

    本節承上文而言，上節專論水中星神之奇特者，所以有貴顯之應，本節云上按三才排定陰陽者，可知有是形，再當合其氣，方有是應，蔣氏曰三才即三吉，六建即六秀，鄙意三才即天地人之三才、上按之上，即天卦之意也。每卦有三爻，妙合而成三卦，即三才也。陰陽各三爻而為六爻，陰陽妙合而成六卦，即大建也。合而言之曰三，分而言之曰六，三即六，六即三也。言坎巽兌，或一四七者，三才也。言風雷水火山澤者，六建也。玄空之祕密，全在其中，排位陰陽，即排玄空中之陰陽而算也。上節云貴顯之應矣，而地靈有時，人傑有運，欲知其運，當從玄空中太歲法排算，方知已往，并及將來，非任何氣運可以如是應驗也。神童狀元，自有一定

之時代，此理氣之所以必合巒頭，巒頭之所以不能離理氣也。下句云下按玉輦捍門，與上句之上按三才六建，體用之連鎖，不言而喻矣，水要關欄，龍要回頭，為形家不易之定理，於此益明矣，體無用不驗，用無體不靈，其誰曰不然，辯正各經，實已體用并列，世以辯正為多法家語者，未玩其旨也。

　六建分明號六龍，名姓達天聽，正山正向流支上，寡夭遭刑杖。

六建即三卦分而言之，上節已明言之矣，能分得明白，自然各有用法，雖云一卦，而山水取捨，各各不同，如乾有乾之時令，坤有坤之時令，巽有巽之山水，震有震之山水，生旺乘時，死生有運，所以日名姓達天聰也。名姓達天聰者，極言玄空六法卦氣之道道是路，絲毫不可假借也。正山正向者，係以四正卦為例也。四正卦子午卯酉之左右，為甲庚壬丙與二辛丁癸，其曰水流支神者，已出後天本卦左右兩干之外，而流出他卦之地支矣，此節辨水流出卦之旨，即言明大金龍之作法，每運各有正向，金龍大動，則本卦三爻之面積不分，若水面太寬而出左右傍卦者，則陰陽差錯，自有寡夭刑杖之凶矣，言四正之出卦如此，而四隅之出卦，包含在內矣，經云富貴貧賤在水神，所以吉凶禍福，處處以水為言也。

　共路兩神為夫婦，認取真神路，仙人秘密定陰陽，便是真龍岡。

玩本節共路兩神為夫婦，認取有真神路，下句又云仙人祕密定陰陽，可知此等句語，決非尋常作法，蔣氏以一干一支，巽巳丙午為真夫婦者，或乃藏巧之詞，若因如此，何用仙人祕密，共路者，一路也。玄空中之真夫婦，處處是一路，一陰一陽，兩神也。夫婦也。天地風雷水火山澤，皆真夫婦也。真陰陽也。曰真神路仙人祕密之陰陽惟此，識得真神路，便是真龍岡矣，鄙意凡二十四山之干支八卦，皆夫婦也。以表言則皆假，以裡言則皆真矣，如後天子午卯酉乾巽艮坤，有何夫婦之可言，此表也。玄空挨星之乾坤坎離震巽艮兌，則真夫婦矣，此經云二十四龍管三卦，莫與時師話，雖云莫話，實已盡話矣，非古人之莫話，乃後人之不明耳。

　陰陽二字看零正，坐向須知病，若遇正神正位裝；撥水入零堂，零堂正向須知好，認取來山腦，水上排龍點位裝；積粟萬餘倉。

    零正為玄空作法中之橐籥，以洛書九數對待合十而分，隨元運而定，如一運以坎為正神，離為零神，此地卦之零正也。零正雖如此分定，當以玄空卦為主，玄空之八卦位次，與後天方位絕然不同，坐向須知病者，坐得正神與零神，抑或向得正神與零神也。坐得正神，宜乎來龍與實地，坐得零神，宜乎水口與低地，坐正坐零與向正向零，當看山地平洋之如何結作，以辨取捨，即於此中分之，蔣氏謂卦內生旺之位為正神，出卦衰敗之位為零神，二者概已分清，其日正神裝在向上為生入一語，實指平洋坐空而言，若山龍者，則非矣，山龍到處坐實，與平洋坐空，或坐實之用法不同，若山龍而將正神裝在向上者，除回龍顧祖一格外，別無他法可以安排，又零神裝在水上為剋入一語，已成不易之理，細玩本篇若遇二字，頗有活動深意，正神裝正位，撥水零堂，為坐空朝滿之格無疑，下句零堂作正向，務認來山之有腦，此為坐實向空之格為無疑，其病其利，不在乎空實，乃在乎零正，正神裝作正位亦可，零堂裝作正向亦可，只要撥水入於零堂，來山之腦，裝在正神之位，於是山得山之陰陽，水得水之卦氣，坐向之病不病自知矣，水上排龍點位裝者，凡水之來去口，以及開徉有力處，須處處裝在零神卦位是也。零堂有一定之方，此地卦也。零神無一定之所，此天卦也。若水神能處處裝好，水主財祿，自然積粟萬餘倉矣，按正神與零神，當如是分矣，再按正神正位裝一語，與大金龍數有數之陰陽，頗為符合，四正四隅，兩兩不同，四隅卦各運，地卦之正神，當裝在向上正位也。

若四正卦者，則大都以地卦之零神裝在向上矣。

　正神百步始成龍，水短便遭凶，零神不問長和短，凶吉不同斷。

此承上文而言，正神零神，雖以洛書合十為分，而山水作法，並不全以後天之方位為定例，因四正卦為奇數，四隅卦為耦數，一取對宮，一取本宮，此為古人所祕，錄要說一運取離水，七運之取震水者，言奇而未肯言耦也。此大金龍之一法，若山水取捨，全以玄空卦之卦位分其零正，八卦中卦卦有正，卦卦有零，此正此零，應水應山，為不易之定例，本節曰正神百步始成龍，水短便遭凶者，乃正神之卦，絕對不能見水也。龍短則不能成為龍，不免為凶矣，雖小水，亦不免遭凶矣，至於零神，則水短亦可，水長更吉，所以曰不同斷也。青囊云山上龍神者，正神正位裝也。水裡龍神者，撥水入零堂也，管丁主財，於焉詳矣。

　父母排來到子息，須去認生剋，水上排龍照位分，兄弟更子孫。

父母子息，兄弟子孫，皆指玄空中之三卦而言，其吉其凶，非拘拘於父母或子息卦，得其體，得其用，則父母亦吉，子息亦吉，失其體，不合其用，則皆凶矣，如所立之坐向，與來山來水，為玄空之乾坤者，則其他傍宮之山水，亦須在乾坤卦中，若所立之坐向，與來山來水，屬玄空坎離之為父母或子息卦者，則其他各宮之山水，亦須在坎離卦中，如此則謂之卦氣清純，蔣氏謂上二句係山上排龍，認生剋者，生即生旺，剋即衰死是也。如山龍，一運以坐坎為生，坐子即坎，坐卯坐巳坐未均坎也。如坐離則剋矣，坐午坐酉坐亥坐丑皆離也。下二句言水上排龍，云照位分者，即照玄空卦之卦位，而分其零正是也。如二運之取坤壬乙水，立坤壬乙向者，以三卦為同氣也。云兄弟，云子孫皆可也。蔣氏以卦之中氣為父母，卦之二爻為子息，是以後天之每卦之三山言，實則玄空卦理如是，不重在二十四山，乃重在玄空中之子母公孫三卦也。其曰排山排水者，非掌訣之挨排，乃山水取捨之作法耳，世人往往用掌上排飛者誤矣。

　二十四山分兩路；認取五行主，龍中交戰水中裝，便是正龍傷，前面若無凶交破，莫斷為凶禍，凶星看在何公頭，仔細認蹤由。

本節蔣註說得明明白白，本可無須再述，玆特再為詳參，以利閱者，二十四山每山皆有生死，每山皆有陰陽，可知二十四山中，並非人人所知之壬子癸丑艮寅等之干支八卦，乃二十四山中，自有八卦之三卦有焉，壬非壬而于非子，癸非癸而丑非丑也。壬子癸雖為同一地卦，而天卦各各不同，陰陽生死，亦各各不同也。兩路用法，各須認取玄空五行為主也。龍中交戰，可分形氣兩說，來龍卦氣不清，或來脈受傷，方位不合當令之旺氣，皆交戰矣，或如一運應取子癸而反雜丑艮，亦交戰也。水中裝者，水應裝在零堂及零神，而反裝在正神之位者，則龍水兩傷矣，如向首無凶惡之形，其凶尚輕，凶惡之山水，看在何卦公位，仔細認清，即知應於河房，孟仲季分房，自有一定之卦理在焉，如離卦之丙屬季，午屬孟仲，丁屬孟房，山如此斷，水亦如此斷，八卦二十四山，各有倫次，察其形，知其氣，無形之兩路認得清，有形之凶星辨得明，覆人墓宅，絲毫不爽矣。

　先定來山後定向，聯珠不相放，須知細覓五行蹤，富貴結金龍。

覓地先看來龍，為不易之定理，來山既路路看清，而結穴之所定矣，後定向者，而後定其坐向也。龍有一定之龍，向自有一定之向，絲毫不能假借，雖篇人為，實是天成，所以云如聯珠之不相放也。奧語明倒杖，卦坐陰陽何必想語，與此相符，上句言巒頭，下句云須知細覓五行蹤者，乃言玄空理氣之本原矣，雖有聯珠之龍，與聯珠之向，又須合玄空五行，乃能召吉，蔣氏云，若是富貴之地，必定來山與向首同為一卦者，乃指明玄空中之同一卦也。水旺即山旺，山旺而無水，水旺而無山，則雖旺而不旺矣，此即聯珠不相放之意也。能如是，則全美矣，玩本節二段，可知巒頭理氣，自有密切關係，不可須臾離也。識得巒頭，不識理氣，為今世地學之通病，巒頭之得失，識者尚有其人，然必踏破鐵鞋，乃能臻此，理氣則派別繁多，是非莫辨。且真詮歷來所祕，因之更難探索，非得之薪傳者，殊難道其顛未也，楊蔣洩盡天機，其如後人何。

　五行若然翻值向，百年子孫旺，陰陽配合亦同論，富貴此中尋。

本節闡明坐向山水之作法，蔣註極為明瞭，上二句言山，所以云發了，下二句言水，所以云發富，翻值向者，雖有坐得旺山，又必向首收得旺水，水旺而翻值山旺，所以旺了，下旬陰陽配合，即雌雄相交，山水相對，水之旺，非真旺也。為有真正之旺山耳，否則零正不分，陰陽不配，於此一點，世之言地學者，大都茫然，說雖以形言，理則在玄空挨星中分配，五行乃玄空八卦之通稱，如子本屬坎，午本屬離，當貪狼旺時，子屬旺龍，必有午水配合，午衰實所以旺子，所以云翻，當右弼旺運，則午為旺龍，子為衰水矣，有子之衰水，而午龍始旺矣，翻值者如是，陰陽配合者亦如是，子午之云坎離，非後天之坎離，切莫誤認，壬丙癸丁，則非坎離矣。

　東西父母三股卦，算值千金價，二十四路出高官；緋紫入長安，父母不是未為好，無官只豪富。

本節分明父母卦與子息卦之力量不同，江東江西江南北三卦，各有父母卦，各有子息卦，坐向雖以二十四山言，實則以玄空卦為主，江東之父母雷風也。江西之父母山澤也。江南北之父母水火也。觀歷來發地，凡坐向與山水在父母卦者，發足而力厚，凡在子息卦者，發輕而力薄，此所以三卦之父母卦氣，算值千金價也。二十四路，路路有父母，路路有子息，惟須路路不出父母卦，所以能出高官而徘紫入長安也。除父母卦外，如子息卦亦能路路不出子息卦，不相夾雜，雖無如父母卦之發高官，而豪富則有餘也。不論父母子息，祗要清純不雜耳，惟最難者，在人能識得東西三般之父母卦，及二十四路中之何為父母，何為子息卦耳，如一運之子午，二運之寅申，三運之甲庚，四運之乾巽，六運之辰戌，七運之辛二，八運之坤艮，九運之午子，皆父母卦也。捨此則為子息矣，玄空理氣，雖如此分，而山水形局之得失，大以成大，小以成小，當相提並論，否則理氣雖為父母，而局勢無父母之應，雖為子息，而無子息之驗，其曰二十四路者，理氣之路，形局之路有不同也。務必山形水勢，大形大局，路路合格耳。

　父母排來看左右，向首分休咎，雙山雙向水零神，富貴永無貧，若遇正神須敗絕，五行當分別，隔向一神仲子當，千萬須推詳。

上節已云重父母卦矣，而來龍屈曲，須兼看左右鄰卦，如子為旺龍，而來山轉壬轉癸，當有分別，如子癸則雖屬兩卦，在上元初運時，當與貪狼一路行，雖兼兩卦而仍吉，若轉入壬方，與子之卦氣尚遠，得力稍減，又當與子癸別論矣，又如乾為旺龍，而來山或由戌轉乾，或由亥轉乾，則各有分辨，乾亥為木火通明，戌乾則金木相剋，各各不同矣，此坐山之兼左兼右，來龍之偏左偏右，當詳辨之也。坐山既分清，向首亦為重要，一雌一雄，前後相對，水之來去，亦萬不能一字不論，或午雜丙，午雜丁，卦氣不同，休咎亦殊，如在上元初運，午為零神，離雖為零堂，然丙有丙之卦氣，丁有丁之卦氣，得力之先後不同，休咎之時運亦不同也。來山與來水，須一般分清，且向首一星為災福之柄，與來山之動靜各殊，雖同為離宮之水，而丙發三運，午發一八運，丁發六運，時令之不同，卦氣之不同也。亦零神之不同耳，雙山雙向者，非壬非子，非子非癸之間之或山水也。來山雖夾雜，務必水值零神，仍可主福，其日永無貧者，乃兼得兩卦之氣也。如子癸來山，一運兼發三運，壬子來山，則一運兼發八運，午丙來水，一運兼發三運，午了來水，一運兼發六運，又與一卦清純不同，其重在乎零神耳，若卦氣既夾雜，來水又遇正神，則敗絕無疑矣，如子癸來山值九七運，午丁來水值四九運，則遇正神矣，此所以玄空五行當分別也。分者，分其卦氣之氣運耳，經云葬乘生氣，雖以形言，而氣運亦然，故理氣之關鍵，大都就時論事，先重直達，再論補救，古人述作，大都如是，後人編註，亦莫不如是，此為研究學術之最常瞭解者，用特表而出之，聊作閱者之一助耳，若正神而遇來水，零神而遇來山，則山水相反，生旺無力，衰死有病，所以云生出剋出矣，隔向一神，係指雙山雙向言，蔣公云猶在離卦之內者，係以離卦之雙向為例也。如午丙間之雙向，既不是丙，又不是午，則無卦可言，所以云隔向，隔向一神，乃看水之或在丙或在午也。偏在午則仲房當矣，又如雙向在午丁之間，則偏午亦為仲子當矣，偏丙偏了，則各有公位，非仲子當矣，千萬細推詳，乃叮嚀之詞，雙向之關乎分房，與單向之分房不同，所以當細推詳也。單向之或丙或午或丁，有一定之卦位，無須以隔向之卦位論短長，本節雖言仲子，而盂季亦在其中矣。

　若行公位看順逆，接得方奇特，公位若來見逆龍，男女失其蹤。

上節已言仲子之公位矣，本節承上文而再聲明之，姜氏前云生旺之氣為生，衰死之氣為剋，此節又云順則生旺，逆則哀死，此二語，為各家所未道，可謂玄空理氣之名言，千古不變矣，又云若論山上龍神，則以生氣為順，死氣為逆，水裡龍神，又以死氣為順，生氣為逆云云、尤為玄空中之橐籥，以山上龍神裝在實地來龍為順，以水裡龍神裝在低處水中為逆，生入剋入名為旺也。若論水裡龍神，當以衰死之氣裝在水中為順，若裝在山上則為逆矣，即生出剋出之意也。順逆生死，用法不同，裝山以卦之生旺為生為順，裝水以卦之衰死為剋為逆，吉凶在乎零正二神各得其宜耳，前云雙山雙向之公位，所以云隔向，本節直指每宮各卦之公位卦氣，看卦氣之生死，辨山水之得失，山得山之生旺，水得水之生旺是也。接得方奇特者，即山水各得其宜，方有奇特之驗也。下二句言卦位山水均失其宜，即山逆水逆，則陰陽錯亂，男女均失其蹤矣，本節專論分房，以明作法之旨，學者詳參之，應如桿鼓矣。

　更看父母下三吉，三般卦第一。

本節曰父母下者，乃父母卦以下之卦也。上節既重言父母卦矣，而每運之父母，祗有一卦，其餘三卦，即三吉卦也。三吉即子息卦，而子息卦中，當取三般卦中為第一，如不在三般卦內之子息卦，則不可用矣，每運父母卦之一卦，前節已註明之矣，除父母卦外之三吉卦，即一運之卯酉巳亥丑未三卦，二運之戌辰午子酉卯三卦，雖為子息，仍在三般卦內，仍可下穴，非拘拘於父母也明矣，三般卦內者，如雷風氣運內，當取雷風一卦，若水火山澤，則不在卦內而在卦外矣，故曰第一，本卷關於形氣上種種原理作法，可謂精且密矣，惟學者大都忽略讀過，不從本經原文，及蔣註二者用功，柢從盤面上討論，玄空古學，所以千百年而無人明之也。今而後，其共勉之，安親救國，在行之者之自擇耳。

天王經中

　二十四山起八宮，貪巨武較雄；四邊盡是逃亡穴，下後令人絕。

本節闢俗說卦例之非，興起下文意。

　唯有挨星最為貴，洩漏天機祕，天機若然安在內，家活當富貴，天機若然安在外，家活盡退敗，五星配出九星名，天下任橫行。

世上地理各法，惟玄空挨星為最貴，楊公特將此祕洩之於世，濟世之心腸，於此可見，挨者抽爻換象之次序也。星者卦也。後天流行之氣，與玄空卦位，隨時分其生旺衰死，故曰挨星，非從某一九星，入掌挨排之挨星也。姜氏曰貪巨祿文一 一挨去者，乃流行之氣，一坎二坤三震四巽，時運之一 一挨輪而去也。世言挨星者，不下數十種，大都從掌上九宮飛跳挨去，聚訟千百年，無一人道破之者，師訓所戒也。暗中摸索，亦殊苦矣，不知所謂挨者，如上元一運，當以水火卦為主，二運當以乾坤山澤為主，三四運當以雷風為主，此即隨後天流行之氣，以辨玄空卦生旺或衰死也。天機之洩漏，惟此而已矣，天機即挨星之天機，安在內，即或山或水，安在當運之三般卦內也。如前言一運之安在水火等即是，安在外，即不在三般卦之內，得氣非生旺，而值衰死，陰陽不相見，雌雄不配合，皆可云卦外矣，五星即形勢上金木水火土之五行，卦雖有八，而宮則有九，所以星亦有九，洛書九數，五數居中，無有卦位，故玄空大法，以當令之一星為卦位，某卦居中，而五即為某卦矣，運祗有八，星亦祗有八者此也。世皆以五運論，或分為四六各管十年者，未明八卦之原理也。玄空作法，不外先天後天，一動一靜，千言萬語，顛之倒之，總不出其範圍，青囊分為六法者，乃作用之大綱也。知此則運用作法，無所不知矣。

　干維乾巽坤艮壬，陽順星辰輪，支神坎震離兌癸，陰卦逆行取，分定陰陽歸兩路，順逆推排去，知生知死亦知貧，留取教兒孫。

本節蔣註各語，皆金石之言，祕中之祕，已條分縷晰矣，世人不察，皆以羅經二十四山之盤面，分其陰陽紅黑，以定順逆，蔣公恐人誤會，已處處說明並非盤面而上之用法，何世人猶不明之至也。本節承上文說明玄空挨星之父母卦，四正四維之陰陽順逆不同，暗示挨星之卦位，山水之取捨不同也。四正四維，陰陽兩路，上卷言順則生旺，逆則衰死是也。非一二三四之為順，六九八七之為逆也。亦非貪巨祿文之為順，弼輔破武之為逆也。亦非以九宮之順挨逆挨為順逆也。後天之乾巽坤艮為四維，先天抽換之巽在乾，艮在坤，而壬亦為艮也。子午卯酉，即坎震離兌，先天抽換之坎在震，離在兌，而癸亦為震也。每句各綴一干字，即暗示挨星之祕，可謂妙極，四維之卦屬耦，所以金龍在本宮，陽順局也。四正之卦屬奇，所以金龍在對宮，陰逆局也。四維之水，當取生旺之宮，所以曰陽順，即上卷順則生旺之祕也。四正之水，當取衰死之宮，所以日陰逆，即上卷逆則衰死之祕也。若論山，若論水，論法不同，用法亦不同，而四維四正又不同，所以曰兩路，知得挨星中之生旺衰死用法，則薪傳得矣，可作家傳，以教兒孫，乃叮嚀告戒之意也。四維挨星，說出乾坤兩卦，而其相對之一路為真夫婦，可不言而喻矣，四正挨星，說出震兌兩卦，亦即卯酉二字，一句兼及壬之挨星，一句兼及癸之挨星，而與壬癸相對之丙丁內，有艮震之真夫婦，亦可不言而喻矣，二十四路中，已露其半，坎震離兌中，又暗示子即坎，午即離之意，尤為奧妙，四維中暗示甲庚壬丙與辰戌丑未為一路，四正中暗示乙辛丁癸與寅申巳亥為一路，其中各有乾坤震巽，坎離艮兌在內亦明矣，父母有父母之生死，子息有子息之順逆，四維以干言，非干也。卦氣之陽也。四正以卦言，非卦也。支神之陰也。八干四維十二支之挨星，皆在其中矣。

　天地父母三般卦，時師未曾話，玄空大卦神仙說，本此是經訣，不說宗枝但亂傳，開口莫胡言，若還不信此經文，但覆古人墳。

本節說出天地父母四字，乃直言玄空三大卦，乃從天地定位之乾坤二卦為父母，而生畫風水火山澤三卦為子息也。而子息卦之雷風水火山澤三卦，各自為父母，各生子息也。乾坤為公，六子為父母，而六子又為孫矣，此時師未曾話之祕旨也？此神仙所傳之橐籥也。宗枝，猶人倫之宗枝，有配偶，有倫常，尊卑上下，絲毫不紊，卦理之條分縷晰有如此，若不明八卦之原理，但一味亂談，不究其先後天卦理之所以然者，皆胡言矣，如今之談玄空者，混說三元九運，每元六十年，每運二十年，從盤面之紅黑字說是說非，入掌在挨右飛，水有上山，山有下水，以後天之方位論零正等，似是而非，有何如宗枝之原原本本可言，真為癡人說夢，皆胡言矣，至其他種種，茲姑不贅，理氣之真偽，覆古人之墓宅，徵諸以往，可卜將來，理莫能逭矣。

　分卻東西兩個卦，會者傳天下，學取仙人經一宗，切莫亂談空，五行山下問來由，入首便知蹤。

本節言立穴大綱，須分明東西兩卦，不云三卦而云同個卦者，即楊公看雌雄之旨也。東西為對待之詞，即一陰一陽之為道也。不論山地平洋，總要陰陽兩片分得清，方可以言其他，方可登山涉水，否則徒有其名，而無其實矣，有何六法之可言哉，六法者，皆條分縷晰之橐籥也。此云分欲東西兩個卦，亦其一也。玄空非易談者，務得真傳，學得真經，方可下手，欲入山而問其來由，當以近身之入首一節為最緊要，此節須與玄空五行之當令一卦，合得生旺為是，若為衰死，則形雖合而其氣相乘矣，先師叮嚀誥誡，可謂詳矣，如在上元氣運，山水兩片，當合上元卦氣，何卦宜山，何方宣水，何處宣動，何地宜靜，自有一定之理，在下元時，當取下元局格，又須合上元而不害於下元，合下元而不悖於上元，直達補救，顧前顧後，此亦來由之所當問者也。

　分定子孫十二位，災禍相連值，千災萬禍少人知，剋者論宗枝。

本節為楊公力闢世俗之謬，如以十二支之呆方位論其子孫，及以長生墓庫論短長皆是，養吾屢言二十四山之干支，為方位之代名詞，閱者不免疑慮，玩此，可知作法重在玄空卦爻，而干支不與焉。  

　五行位中出一位！仔細祕中記，假若來寵骨不真，從此誤千人。

出卦不出卦，上卷已言之矣，世人只知二十四龍之地卦出不出，不知玄空卦之出不出，如章氏直解，又以令星雙到為不出，如四運之壬丙亥巳，甲庚寅申等，以為不出矣，養吾前著路透實驗新解等，均宗章氏，不知此說與六法原理，大相逕庭，與楊蔣各說，全不符合，二十四山有二十四卦，凡兼兩字者，皆出卦也。山水之方位，在三卦之內者，卦內也。在三卦之外者，卦外也。五行位中出一位，即玄空卦位之出一位也。蔣氏曰此中有秘，當密密記之，明乎坤壬乙各語，卦之出不出自知矣，如上元二運，水法出坤壬乙，而在子在亥，在未在申，在卯在辰，則出一位而在卦外矣，此中之出，惟未申之出為不同，非地卦之不同，乃六法中之用法有不同也。若山之出不出，如上元三運之取甲癸申即是，若甲出寅卯、癸出子丑，申出坤庚，則出位矣，不特此也。其餘各宮，亦均有分辨，來龍之真不真，與來水之合不合旺不旺，皆隨玄空之卦位為斷，此非形勢之真不真，乃理氣之真不真也。形則絕對不許其不真，氣真而後形真，如一運之合子未卯，此子未卯，非後人所偽造之口訣所云，七運之合艮丙辛，則氣真矣，真則不出，不真則出矣，形之真不真，人人知曉，何致誤千人，此理氣之寶貴，非自今始也明矣。

　一個排來千百個，莫杷星辰錯，龍要合向向合水，水合三吉位，合祿合馬合官星，本卦生旺尋，合凶合吉合祥瑞，何法能趨避，但看太歲是何神，立地見分明，成敗定斷何公位，三合年中是。

辨正各經，皆青囊之條目，六法之關鍵，首句言挨星之變化，其曰一個排來千百個者，極言卦氣之循環無端，非一個星辰入掌，可變成千百個也。有此一語，誤盡世人，所以世有種種挨星法，初非楊公所能逆料及之也。挨星之挨，前已註明之矣，並非入掌飛跳，乃天地自然交媾之卦位，隨後天流行之氣，配合山水動靜，陰陽虛實，以定生死，猶夏葛冬裘，隨氣變換也．跡其用法，千頭萬緒，楊公云千百個者此也。六法各有條目，非千百而何，龍之旺不旺，水之合不合，雌雄之配不配，金龍之動不動，挨星之當運不當運，城門之言不吉，太歲之各種斷驗，皆本諸玄空卦中之星辰為主，合龍合向合水，莫不有連鎖關係，皆從玄空卦之生旺衰死中推求，合則吉，不合則凶，如一白以子為旺龍，午為旺向，離為旺水，水合三吉位者，如西亥丑三方之水，即一運之三吉位也。若今之四運，即以乾為旺龍，巽為旺向，又為旺水，子卯申三方之水，即三吉位也。六運反是，祿馬無足重輕，全以卦之生旺為主，何吉何凶，須參太歲與三合年為主，如上述之子山午向，值子年為太歲到山，旺丁，午年太歲到向旺財，申辰年合山，寅戌年合向，又如元運之生死，及流年紫白含卦等，皆太歲之一也。公位即孟仲季之分房，一刖已詳註之矣，如上述之子午，應於孟仲房，乾巽應於孟房，地如形局偏正，來脈之輕重，水法之宮位，亦皆分房之旨也。均與太歲三合，有密切關係，其曰千百個，誠千百個而有餘矣。

　排星仔細看五行，看自何卦生，來山八卦不知蹤，八卦九星空，順逆排來各不同，天卦在其中。

蔣註謂五行總在何卦中生，不在干支中定，所謂父母子息也云云，此數語，可謂披肝露膽矣，養吾屢言二十四山之干支為代名詞者，亦即此也。星即卦，卦即星，看自何卦者，看來山在某干某支之方位，屬玄空中之何卦也。若只知干支之方位，而不知玄空中屬何卦，則八卦九星空而無據矣，或取順，或局逆，天卦中各不相同也。玩蔣註所載，或當順推，或當逆推各語，似與世俗各說之入掌順挨逆挨之名為順逆者為近似，與直解用天心正運之一二三四五亦為近似，抑不知推有推之原理，若按干支紅陽黑陰以推順逆，古人何用千言萬語，何用口口相傳，大玄空卦理無此易易耳，云立空挨星曰天卦，自有天地定位之原理，子母公孫之爻象，非貪巨祿文九星之左挨右挨，亦非一二三四之九數順飛逆飛，即名之曰玄空也。得乾一索而為長男，得坤一索而為長女，再索三索，各有倫次，此玄空之至理，三卦之本原也。云八卦曰玄空，云三卦曰挨星，挨星自玄空中來，自天卦中來可知矣，八卦九星之蹤跡即在此，順逆推排之不同亦在此，順逆之不同，前已屬言之矣，實非筆舌所可形容，故蔣公亦以天下諳書對不同為言。

　甲庚壬丙俱屬陽，順推五行詳，乙辛丁癸俱屬陰，逆推論五行，陰陽順逆不同途，須向此中求，九星雙起雌雄異，元關真妙處。

前節干維乾巽坤艮壬，支神坎震離兌癸，乃略露玄空挨星蹤跡，即云支神，而未尾仍綴一癸字，可知其深意，不在乎干支，而在卦理也。本節又以通俗人人知曉之八干陰陽為言，此項干支陰陽，非特二十四山中如此分，即凡星相剋擇家論干支之任何作用，均如此論也。甲乙丙丁庚辛壬癸，同在坎震離兌之後天卦中，乃暗示雖在同一卦中，而每卦中各有陰陽也。上節排星仔細看五行，蔣註云五行總在何卦中生，不在干支中定，此節又云略舉干神卦氣之例，其元關真妙處，不在干支而在卦氣，更在言外矣，不在後天八卦之呆方位論陰陽，亦在言外矣，其中一定卦氣每卦皆有一雌一雄雙雙起之法，此即陰陽交媾之元關，暗示八干十二支中，另有真陰陽真卦氣在焉，或配以雌，或配以雄，同一卦氣，而配﹂雌一雄，此即九星雙起之元關也。經云四十八局一卦二用，即此意也。以甲庚壬丙，雖為陽四干，其卦氣則有時陽有時陰，即乙辛丁癸，雖為陰四干，玄空卦氣之陰陽，亦隨時變遷，其他四維十二支，亦無不皆然，所謂變起者，如以甲庚二干論，甲在上元第三運為旺龍，應配以雌，在下元第二運為旺向，應配以雄，此雙雙起也。庚在上元第四運為旺龍，應配以雌，在下元第一運為旺向，應配以雄，此雙起之元關也。二十四山各隨流行之氣以定順逆，非干支之不同途，乃卦氣之不同途也。世人只知干支之陰陽，不知干支中另有卦氣也。

　東西二卦真奇異，須知本向水，本向本水四神奇，代代著緋衣。

江東卦發於上元，江西卦發於下元，前已言之矣，此節曰真奇異者，乃形局上別有作法也。上卷首章已云戌辰為東西之界，未丑為南北之界矣，後天巽離坤兌之水，發於上元，江東也。乾坎艮震之水，發於下元，江西也。艮震巽離之水，或坤兌乾坎之水，上下元均有發運，所以以未丑為南北卦之界也。東西南北，可各分為雌雄兩片，此去東四二卦為真奇異，而南北卦不與焉何也。形局收水之不同，亦卦氣之不同也。此去東西二卦者，當然以辰戌為界，而雌雄山水分為兩片也。山水雌雄，既以辰戌為界矣，而辰戌為來去水口亦無疑矣，此云東西二卦，其立向當然以丑末或未丑為本，水火為父母卦氣，收東西卦之水，立南北卦之向，本向者，或未或丑也。向上兩神者，即或末或丑也，下卷云辰戌丑未叩金龍，動得永不窮，本節云代代著緋衣，玩永不窮與代代五字，惟此東西二卦之山水，與立此南北卦之界線為向，方能臻此，除寅申巳亥外，其餘則皆不能矣，水上兩神，即辰與戌也。未向而收辰戌水口，或丑向而收辰戌水口，皆水上兩神也。有辰而無戌，有成而無辰，則非兩神矣，不立未向或丑向，山水雌雄，又不合東西二卦，則不奇矣，四神兼全，乃為真奇，始有代代緋衣之徵，丑未為成始成終之氣，玄空卦又為坎離中氣，因有此驗，本節最為難解，其重在東西二卦，向上兩神，二十四山中，惟此可以為徵，未亦可，丑亦可，所以亦云兩神，有水上兩神，則東西二卦界限分清，若反而言之立辰向或戌向，收丑未之水口者，則卦氣夾雜，多凶少吉，大相逕庭矣，不得不辨，其最要關頭，須山水合得東西二卦，否則萬萬不能也。本節須與下卷要求富貴三般卦一節合參自明。

　水流出卦有何全，一代作官員，一折一代為官祿，二折二代福，三折父母共長流，馬上錦衣遊，馬上斬頭水出卦，一代為官罷，直山直水去無翻，場務小官班。

本節論水法流行各勢，極為淺顯，水以曲折為佳，然多曲則易犯出卦，若三折而仍在父母卦中，則馬上錦衣遊矣，馬上者，即立刻之意，極言其速也。其曰父母者，乃玄空卦之父母卦，以方位言，即後天之一卦三山之一卦，如一離二坤三兌之類即是，馬上斬頭，即水勢一到穴而即出卦之意，且其形凶惡如斬頭然，若直山直水而一去無翻，在當令時，猶場務之小官班而已，若在失令時，則更非所宜矣。

天玉經下

　乾山乾向水朝乾；乾峰出狀元，卯山卯向卯源水，驟富石崇比，午山午向午來堂；大將鎮邊疆，坤山坤向水坤流，富貴永無休。

五行之情性不同，八卦之意旨亦各殊，本節辨明八卦之感應，或言貴，或言富，或云狀元，或云大將，即各卦之情性不同也。非拘拘然而言也。此言後天之乾坤卯午四卦者，巽艮西子之四卦，亦在其中矣，即河圖一六二七三八四九一生一成之意，言乾則坎在其中矣，言卯則艮在其中矣，惟此乾此坤此卯此午，非地卦之方位，乃二十四龍中支空三卦之位次也。蔣氏謂此明玄空大卦向水兼收之法，舉此四山以為例，乾為乾宮卦內之山，即乾宮卦內之龍，向者城門也。巽為乾宮卦內之向，巽為乾宮卦內之水，是以六運為例也。離為離宮卦內之山，亦為離宮卦內之龍，坎為離宮卦內之向，坎為離宮卦內之水者，是即午山午向，以九運為例也。曰乾宮卦內之山向水三者，如六運取辰山戌向，亦其一也。辰為旺龍，戌乾亥為旺向，乾為旺水，寅庚亦為旺水，子卯為乾峰即是，又如申山寅向，取乾宮城門，收寅水，取子卯峰者亦是，又如九運午山午向者，如午山子向，午龍坎向，子水卯水，丑峰亥峰者即是，又如丑山未向，亥山巳向，收未水巳水，午峰酉峰者亦是，其他各卦類推，明乎玄空三大卦之位次，取用之法自明矣。

　辨得陰陽兩路行，五星要分明，泥鰍浪裏跳龍門，渤海便翻身。

卦有卦之陰陽，數有數之陰陽，山水取捨，各有陰陽，故曰兩路，既識得此大玄空五行之陰陽矣，而形勢之五星，應驗各各不同，亦須分明，巒頭理氣，自可運用自如矣，下旬乃形容詞，極言轉移造化之易耳。

　依得四神為第一，官職無休歇，穴上八卦要知情，穴內卦裝清。

上節四神，係指東西二卦言，但重向水，未及來龍，蔣氏亦云，本節特表以出之，以補四神之不及，龍向水三者，須路路裝清，方有是應，惟此為最難能可貴者，雖有是理，而必有是形，方能證驗，非吾人隨便可求而得之也。世曰體用兩全，觀此益信。　

要求富貴三般卦，出卦家貧乏，寅申巳亥水來長。五行向中藏，辰戌丑未叩金龍，動得永不窮，若還借庫官後貧，自庫樂長春。

二十四山之地支十二支中，子午卯西中，皆父母卦，而無子息卦，三般卦不全備，惟寅申巳亥之四支中，及辰戌丑未之四支中，各具三般卦，他如八干四維中，皆子息卦，而無父母卦，三般卦亦不全備，此十二支與八干四維之二十四龍中，父母子息，各各不同也。本節特舉寅申巳亥，與辰戌丑未八支者，以八支中之卦氣，三卦全備，與其他干維支神不同也。三卦具備，所以氣運特長，本節曰要求富貴，須三般全收，若出此三般卦，或有父母而無子息，或有子息而無父母，則三卦不全，而易於貧乏也。辰戌丑未為天地四方之氣，丑未為陰陽始終之氣，辰戌為陰陽平氣，寅巳申亥，為春夏秋冬四氣發端之所，世俗名為四長生者，乃此意也。以辰戌丑未名為四庫者，亦卦氣歸藏之意也。作者專在卦理，而不在其他，非庫不庫之意也。古之作者命名，自有深意，不以長生墓庫為用，而以天地自然之氣，與八卦之子母公孫為用也。中卷東西二卦真奇異，與上節依得四神為第一，皆以辰戌丑未為言，本節特再指出寅申巳亥者，以此寅申巳亥，如亦能收得本向本水四神奇，山水形局，同屬東西二卦，可與辰戌丑未同一卦氣，所以亦可代代興永不窮也。支神雖不同，玄空卦氣則一也。去借庫曰出卦，自庫曰不出卦者，此卦之出不出，即父母子息之三般卦出不出也。世以後天地卦論者，誤之尤誤矣，此節須與中卷東西二卦真奇異合參自明，否則恐閱者殊難瞭解。

　大都星起何方是，五行長生旺；大旆相對起高岡，職位在學堂，捍門官國華表起，山水亦同例；水秀峰奇出大官，四位一般看。

星起何方，即挺秀之山水在二十四山之何方也。凡山水而成星體者，須在玄空五行之生旺方，山得山之生旺，即每運之正神，或在父母卦，或在子息卦，則均吉，水則在每運之零神卦，或父母，或子息，則均吉，大旆相對，係指向乎之山形，或如大旆之分列左右，起高岡，指案外用神，捍門即外城門，官國即八國之意，華表指挺秀之山形言，山形水勢之名稱不一，若排列有序，再能在玄空之生旺方者，定可發貴，故凡發貴之家，其墓地必得挺拔之峰，水秀則主文，或富，峰奇則貴顯，此一定之理也。四位一般看者，不論在穴之前後左右，皆一般看也。有是形，再合運，自有此應，若無水秀峰奇，雖合元運，亦無補矣，此所以形氣不能分離，體用兩全，乃為全美。

　坎離水火中天過，龍墀移帝座，寶蓋鳳閣四維朝，寶殿登龍樓，罩劫弔殺休犯著，四墓多銷鑠，金枝玉葉四孟裝，金廂玉印藏。

大元空抽爻換象之祕旨，至此方略露一斑，書云二五妙合，二五媾精者此也。如坎離抽其中爻，則乾坤復位，換其末爻，則變為山澤，抽其初爻，則變為風雷，三爻全抽，則坎變為離，離變為坎矣，曰坎離水火中天過，龍墀移帝座，係暗示四正之換象，下旬係暗示四維之抽爻，所以後天之八千四維十二支，山山有卦位，即山山有八卦，而八卦之中，乾坤老而退休，除此二卦而為六卦，所以云王卦也。雖二十四龍各有一卦位，而孟仲季之得氣躔度，當有分別，今四孟而列以星之美名者，四時得氣之始也。四季而列以凶煞者，四時之竭也。此太歲法之不同，非卦氣之不同也。始有始之用法，竭有竭之用法，蔣氏略而不詳，古人有以易理詳解抽換之旨，可謂明白曉暢，惟於地理之玄空作法，惜未洞徹耳，抽換既定，則八卦各有位次，陰陽順逆，隨氣變易，此所以有挨星一說，世未道破者，無如許福地以應之也。經云若人得遇是前緣，誠哉前緣矣。

　帝釋一神定縣府，紫微同八武，倒排父母養龍神，富貴萬餘春。

此亦承上文未盡之意，坎離為子息中之父母，得氣最長，暗示南向北之義，其餘八支，得氣各有優劣，故加以美惡之星名以判之，本節以丙之帝釋，壬之八武，亥之紫微為言，亦以南北向為例，而兼及孟支，可知干支八卦之度數，與天地得氣之先後，有密切關係焉，楊公除看雌雄之外，兼一硎方隅氣感，於此兩節中細玩之，天地之氣，寒暖與度數，當詳加分析之也。故玄空六法，以太歲一法為最煩，玩此兩節可知矣，莫謂二十四山雖為玄空卦之代名詞，而其趨避用法，又當縝密推求之，與玄空卦氣相提並論，下句云倒排父母養龍神，富貴萬餘春，恐人專重方隅，故特賡續說明，雖如上述干支之得失，仍當本玄空中之顛倒為主，方可富貴悠久，於此可知玄空卦氣為重，干支度數得氣寒暖為輔也。干支方隅為表，玄空挨星為裡，本此兩節，又為玄空額外另一用法，寶照言方隅理氣各點，於此略露一斑，先下註腳，先師特為闡明之，可謂教人之至矣，前節云動得永不窮，上節云四墓多銷鑠，永不窮者，玄空卦氣之力也。多銷鑠者，方隅得氣之關係也。當分作兩層看，故辰戌丑未之局勢，最為難用，合得雌雄，配得挨星，更能合得太歲，則自不難矣，閱者常細心探討，不難瞭解也。

　識得父母三般卦，便是真神路，北斗七星去打劫，離宮要相合。

    此論得氣悠久之作法，北斗七星打劫之法，蔣氏謂三般卦之精髓，最上一乘之作用，世之論此者多矣，有以離宮為南方之卦位者，有以離為遠離之離者，北斗七星，即八卦之代名詞，不云九星而云七星，玩此當以遠離之離字為合法，蔣氏曰最上一乘，可知亦並非以南方離卦為言，打劫二字，屬於先時借用，未到旺運而先收之，即打劫之意，父母三般卦，直達補救，均在此中取用，而打劫為最上一乘，此非指直達而屬於補救，非目前之旺運，而屬於將來之旺運為無疑，將來者，即離開目下之旺運，以目下論，當然是衰死，而現在不妨先時劫奪而取用之，此即打劫之意也。上下兩元，共成八運，而八卦每卦本身，皆有當令之旺運，此為份內應得之權威，毋須劫奪，所以除自己本卦，衹有七卦之氣可借用，言七星者，八個運中，可收得七卦也。如奧語甲癸申，貪狼一路行，亦即打劫之意，並非貪狼，而當貪狼當運之一白運，即可先時取用之，山水不為害，雌雄仍相見，一運而至三運，一與三距離不下四十年，而已可收用之，此即七星打劫之一也。其餘各山，均有先時借用之一法，不妨直達，無礙補救，豈非最上一乘之作用乎，若不然，則一出本身旺運，即犯陰陽相乘，即以甲癸申而論，如至三運取用，初交四綠，即犯正神而相乘矣，卦氣之促，殊為可畏，此打劫法之所由來也。欲明此中原理，務必明白父母三般卦之真神路，即能使用打劫法，否則欲先收遠離之氣運，以為補救，而目前本運，已失其生旺之氣，而反為害，畫虎不成反類大，豈不太可惜哉，用得則最上一乘而悠久無疵矣，三般卦之作法，統篇已屢言之，打劫乃其精髓之作法，蔣公所言，誠不誣也。世俗對此打劫一法，有種種論斷者，鄙以為皆失其所以然之理矣，曰七星者，非全收七個氣運也。乃七星中，任取一星之卦氣，而先時劫用之，如上述之貪狼打劫祿存，乃其一例也。明乎三般卦，則可劫不可劫，劫之長短，概可知矣。

　子午卯酉四龍岡，作祖人財旺，水長百里佐君王，水短便遭傷。

二十四山之干支八卦，其方位與得氣之關係，及父母子息玄空中之卦氣，本卷前節，已詳言之矣，內中惟辰戌丑未四支中，或吉或凶，最為難能可貴，因支神方位與玄空卦氣，有大不同之原理在焉，非若其他干支八卦之易於捉摸也口本節特出子午卯西四仲支者，以此四正支中，皆父母卦氣，而無子息卦在內，上節已註明矣，父母卦氣旺盛，以表面之先天論，亦為乾坤坎離，以玄空埃星卦論，亦為乾坤坎離，此所以與其他干支八卦之不同，即以方隅論，亦為正氣，本節以其當旺者而言，若或子或午，或卯或酉之輪值旺龍時，或值來龍作祖，其發作力量，較其他干支之坐向為不同，龍旺則了旺，水旺則財旺，水長水短，乃局格之大小耳，若龍強而水弱，龍長而水短，則難以蔭秀，而反遭傷矣，本節雖指子午卯酉言，而龍水之相配，二十四山中、山山當如是看也。即所謂合情是矣。

　識得陰陽兩路行，富貴達京城，不識陰陽兩路行，萬丈火坑深。

本節雖說玄空中顛倒之陰陽，然亦承上文而來，上節屢言二十四山之干支八卦，或得或失，恐世人專重方位，而捨玄空，故本節特再說識得陰陽兩路，與不識陰陽兩路，可知干支方隅，雖有關係，仍當以玄空之陰陽為主也。玄空中之陰陽兩路，即四十八局，一山兩用，山有山之用法，水有水之用法，此即兩路也。如坤壬乙曰巨門，水之一路也。若山之一路，則非巨門而是左輔矣，艮丙辛之破軍，山之一路也。若水之一路，則非破軍而是祿存矣，二十四山各有兩路，須以此為本，而以前篇之論干支方隅之得失為輔也。楊公恐人誤會，專重方隅，故特辨之。

　前兼龍神前兼向，聯珠不相放，後兼龍神後兼向；排定陰陽算，明得零神與正神；指日入青雲，不識零神與正神，代代絕除根。

此論立向兼左兼右之法，重在兼看前後山形水勢，然後再論玄空理氣，立向雖以形勢為主體，而理氣中之卦爻生死，形氣二者，須如聯珠之不相放，或父母兼子息，或子息兼父母，不以羅經之干支論，而以玄空之卦爻論，世俗以一卦之中氣為父母，兩傍為子息者誤矣，非玄空中之父母子息也。玄空中不特以乾坤坎離為父母，即風雷山澤，亦各有為父母之時，正神零神，亦在此玄空中之父母子息卦上分出，卦卦有正神，卦卦有零神，非後天之呆方位也。本節識得零正，即指此言，辯正各經，凡說零正處，亦皆指此而言，非世俗所說之零神正神也。零正有定時，而無定方，玄空中之陰陽，前後相對，兼向有兼之相對，單向雙向，各有相對之卦爻在焉，此為天地自然之相對，再能合得前兼之向，與後兼之龍，自然形氣合一，坐與向，聯珠一貫，所以山與水，亦聯珠一貫，有雌必有雄來配之，此前兼後之龍神，與後兼前之向星，不能絲毫假借也。顧其前，必顧其後，顧其後，必顧其前，觀前面之向，必顧後面之龍，觀後面之龍，必顧前面之向，所以此兩句中，不論前後，均有龍神與向之密切關係也。如以後天坎離兩卦論，子午兼壬丙，或子午兼癸丁，或癸丁兼子午，或壬丙兼子午，在上元初運，以玄空卦爻論，當以子午兼癸丁，及癸丁兼子午為合，若兼壬丙，則卦氣較遠，壬為第二運之零神，坐實不免見凶矣，若以向首論，丙水旺於三運，丁水旺於六運，似當取兼丙為近，此所以前兼後兼，應變方兼顧，龍神與向，豈可忽哉，識得零正，自易下手矣。

　倒排父母是真龍，子息達天聰，順排父母到子息，代代人財退。

青囊千言萬語，皆顛倒顛之意，父母子息，皆從抽爻換象中產生，二十四山為其表，玄空三卦為其裡，倒排老，玄空中之作法也。本節曰順排者，從二十四山之表面上論短長也。猶世之以盤面紅黑字論陰陽，每運以後天之本宮為旺龍，以對官為旺水等等皆是，誠蔣氏所謂似是而非，毫釐千里矣，不知顛倒順逆，玄空中自有一定之理，即以金龍一端論，四正四隅，收水不同，數有數之陰陽，自有應順應逆之原理在，又如蔣氏所列如旺氣在坎癸，倒排則不用坎癸云云，坎癸雖旺，無相對之衰死，則孤而無偶，有何用處，有衰死而旺氣無力，亦是徒然，此所以曰顛倒也。日雌雄，曰挨星，皆玄空中顛倒中來，顛倒則吉，不顛倒則凶，此地學中有之妙語，猶釋家之曰空是矣。

　一龍宮中水便行；子息受艱辛，四三二一龍逆去，四子均榮貴，龍行位遠主離鄉，四位發經商。

本節言形勢之應驗，專論水法之長短，及出卦不出卦，以驗子孫之得失，地學之憑證，有如此者，龍之代數，由穴逆推而上，水之得力，亦由近而遠，近管目前，遠管將來，經云一代風光一節龍，當如是推求，又云一層羅城三十年，亦如此論，本節之出位，非玄空中之出卦，乃地卦中一卦三山之出不出也。龍行遠而出他卦，故經商在遠地而發也。

　時師不識挨星學，祇作天心摸，束邊財轂引歸西，北到南方推，老龍終日臥山中，何嘗不易達，衹是自家眼不明，亂把山岡覓。

本節力言正真挨星之不易探索，世人只把天心正運之洛書九數，或洛書九星之東搬西移，或左或右，眾說紛紜，不勝枚舉，不知老龍終日臥在山中，無庸東邊引西南北推也。老龍者，即星也。此老龍，即玄空中應挨著之一星，即一索二索三索抽出之八卦也。其曰終日臥山中者，是抽出之卦，有一定之位，久居不遷，毫無疑義，今人誤以東邊引西，南到北推，謂即是玄空中顛倒顛之作法，細玩全篇語氣，乃專重在老龍終日臥山中一語，玩此則世之言挨星，飛星從掌上論短長者，可以一言道破矣，開門不見山，老龍現在眼前，而世人不見也。分施之分施，宏佈之宏佈，老龍也。二五妙合之子母公孫，老龍也。此皆古挨星之代名詞，二而一也。奧語云二十四龍管三卦，老龍也。識得老龍，便識挨星，古云會者一言立曉，老龍之易逢有如此，鄙謂老龍何當不可見，實非眼不明，乃德不敷耳，玩下文種德二字益信矣。

  世人不知天機秘，洩破有何益，汝今傳得地中仙，玄空妙難言，翻天倒地更玄玄，大卦不易傳，更有收山出煞訣，亦兼為汝說，相逢大地能幾人，個個是知心，若還求地不種德，穩口深藏舌。

本節為楊公誥誡後生之意，總結求地得訣之均非偶然，蔣氏泛論，尤為詳晰，未後歸論種德，實為後世得訣與求地者之戒，否則世之學術多矣，何獨於地學一門，寶之祕之有如此者，乃天道地理人和，有密切關係焉，古師力言濟世，何故仍隱約不露，非也。卦理之理，本為難明，古人未使非處處說破，實哲理之難明耳，非以此欺世也。即後人繼述之，亦大都宣洩無餘，閱者悉心參考，無字不金石，無篇不透露矣，最所尊敬者，惟師訓一言之間耳，求地不在乎知心不知心，重於德，不重於情，天理之所誓應如是也。收山出煞，即識得零正之意，明此則收得山來，出得煞去，自有當然之理，楊公曰更有者，蓋地之大小不拘，而收山出煞為第一要義，乃重言以聲明之也。其曰穩口深藏舌者，乃諄諄誥誡地師！惟以德行為先也。操地學者，當三復之，僕常謂地學非營業，乃濟世之一道，玩此益信矣。

都天寶照經上 唐楊筠松撰

　楊公妙訣不多言，實實作家傳，人生禍福由天定，賢達能安命，貧賤安墳曹貴興，全憑寵穴真，寵在山中不出山，掛在大山間，若是砂曲星辰正，收得陽神定，斷然一葬便興隆；父發子傳榮。

地理本與天理息息相通，所以古師不便盡洩，處處作戒語者，亦無非為此，云作家傳不多言者，恐誤於非人之手耳，且人之禍福因果，大者莫不有天理定數，賢達安命，謂賢達者，類能安份守命，不愧天，不詐人，度德行事，善因者，必得善果，人定勝天，如是而已，言之於地理，則安親以盡孝，避凶趨吉，亦為人情之常，天地人氣感合一，亦為理數所必然孔子云加我數年，亦無非言理數之難窮，有以慨歎之意耳，人莫不有父母，莫不欲安其親，先種德，後求地，亦天理所不悖，人情所可許，此為地學之本源，亦為人應盡之天職也。若不然，一意以覓地求富貴者，非天地自然之道矣，有德者，初雖貧賤，必得福地，安親而得福地，天理無愧，自可富貴，龍穴之真不真，雖在乎地理上之經驗學識，而求地者，大都假手於地師，能得師，又能得地，可決其為種德之天緣，地理之本意，如此而已矣，地脈之言龍，乃形容詞，龍在山中，謂起祖發脈之祖山，猶植物之根莖，蘊於土中，而後發幹生枝，花果茂盛，惟山亦然，我國崑崙三大幹，綿恒全國，而成數千年文物之邦，未使非地靈人傑之憑證，地理作法，當取砂曲而有星辰之處，在此處而覓得陰中化陽之所，即為陰陽融和之地，於此地放棺，乃得生氣，氣感相應，父發子榮，理所必然矣，猶植物之有花果，氣使然而理使然也。地理云乎哉。

　好龍脫劫出平洋．百十里來長，離祖離宗星辰出，此是真龍骨，前途節節出兒孫，文武脈中分，直見大溪方住手，諸山皆不走，箇箇回頭向穴前，城郭要周完，水口亂石堆水中，此地出豪雄，若得遠來籠脫劫，發福無休歇，穴見陽神三摺朝，此地出官僚，不問三男並五子，富貴房房起，津湖溪澗同此看，衣祿榮華斷，大水大河齊到處，千里來龍住，水口羅星銷住門，似大將屯軍，落頭定有一星形，非火土即金，正脈落平三五里，見水方能止，二水相交不用砂，只要石如麻，更看峽石高山鎖，密密來包裹，此是軍州大地形，細說與君聽。

    本節說明山龍大形大局之結作，蔣註極為明瞭，即本文中，亦已條分例晰，可無庸闡註矣，茲再不憚煩屑，略為註之，大幹大龍，皆為純陰之象，即所謂龍貴陰是也。陰則多劫，脫劫者，即脫陰化陽之謂，大行龍穿田過河，離祖百十里外，重起星辰，方有結作氣象，如明代建立冀都，說者咸謂劉公基設計，焉知我全國大形局，有志於輿地學者，大都認識，按性理精義所載，宋代朱子熹早經論及，詳見本著性理地理第八條中，即以陽基之大都市論，亦莫不在離祖處結成，前云如植物之花果然，萬無根幹上結花果者，此一例也。節節出兒孫，即老山抽出嫩枝，其行龍氣概，或似文或似武，俗云雄龍雌龍者，即文武之狀態也。凡一切行龍，須見大溪

方住，經云過水即止是也。凡大幹龍結穴之地，四面山形水勢，必處處向穴，去水口必有關守之星辰，此云亂石者，非普通之小石，乃極言陝石羅星之重重關守也。下句陽神三摺朝，有此山必有此水，乃能相配，既有三摺之朝水，來龍確已脫劫，此為純吉之地，得力悠久，房房興發無疑矣，非若上節之一葬便興之小結作可比，水法並非拘拘於三摺，即有津湖溪澗之水，與此大幹龍之脫劫，雌雄相配者，亦主衣祿榮華，若大水大河齊到之處，即為千里來龍住手之所，水口又有羅星鎖住，遇此等局勢，當覓得來脈將盡之落頭處，自有星體之憑證，若正脈落平三五里，雖入平洋，亦必見水方能止住，當在此處覓其蹤跡，若二水相交，只要石骨顯露，仍屬有力，左右砂手之有無，尚其小焉者耳，依水作砂，亦無不可，若遠處水口，有陝石一局山鎖住，外山又密密來包裏，如皖北鳳陽朱氏發地，龍已脫劫，脈亦落平，臨淮三十里水口，陝石高山鎖住，百里外遠山密密包裏，此軍州大地形也。若金陵明孝陵墓，其局格則遠遜多矣，本節說明認龍立穴之大關鍵，小結作地，於此類推，於理則一也。語云踏破鐵鞋，玩本節講龍穴砂水之大者遠者，誠鐵鞋之可破矣。

　天下軍州總住空，何曾撐著後頭龍，只向水神朝處取，莫說後無主，立穴動靜中間求，須看龍到頭。

本節說明平洋郡縣之大結作，與上節論山龍之作法不同，山龍大結作，須有後龍後托，平洋陽基，全以水法為主，水神朝繞，即脈氣蓄聚，大則都市，小則村落，皆如是取裁，結陰基陽基之不同，惟此而已矣，至於理氣上之用法，則陰陽一理，下句云立穴動靜中間求者，兼論平洋立穴之旨，與陽基取裁，微有不同，中間求者，實地之中間求也。四面水繞，則氣聚中間，形跡上雖無來脈之蹤跡，而水抱則氣聚矣，龍到頭，大都在近水處，大到則都市，小到則村落，龍止氣蓄，當從地面之高低厚薄處，及水之聚散處辨之，語云山龍一線，平洋一片，陰基求其氣緊，陽基求其氣寬，此亦山龍平洋，立宅安墳不易之情理也。

　平洋妙訣無多說，因見黃公心性拙，全憑掌上起星辰，類聚裝成為妙訣，大山喚作破軍星；五星所聚脈難分，但看出身一路脈，到頭要分水土金，又從分水脈脊處，便把羅經照出路，節節同行過峽真，前去必定有好處，子字出脈子字尋，莫教差錯丑與壬，若是陽差與陰錯，勸君不必費心尋。

蔣氏云，自此章以下，皆楊公平洋祕訣，玩出身一路，分水脈脊，同行過峽，子脈子尋等語，平洋雖重水法，而實地行龍，仍與山龍無異，可知平烊原與山龍相類，世言平洋以水為龍者，大都誤解也。因平洋為眠體，來脈蹤跡，不如山龍之立體，易於辨別，故以水為言也。水非平洋之龍，仍以實地為龍，而以水之來去抱繞，以認龍脈之止不止聚不聚也。上節云中間求，即實地之中間，認脈之要訣也。平洋地仍有來龍，仍有過峽，細心察閱，實與山龍無異，凡平洋多水之處，來脈難認，似難下手，然終有出身一路來脈之實地可覓，到頭終有或水或土或金之星體，既有星體，再從分水脈脊處，格其過峽，屬二十四山之何方位，若能節節同在一卦，脈氣清純，至其盡處，必有好結作，所謂節節同行者，必子字出脈子字尋，若丑與壬，則卦氣夾雜，非若子癸之同為一脈矣，末四句雖言脈氣之清純，實與玄空理氣有密切關係，言壬言丑，乃卦氣之不同也。陽差陰錯，非表面上語，子癸一脈者，上節天壬已言之矣，雖如此言，然必隨氣運而定取捨，以上元初運言則確是，如在下元七運，則子癸與丑壬，又所不同矣，其他二十四山，各有作法，楊公以子字言者，以此為例耳，蔣氏亦云，將指南辨其方位，以定卦之合不合也。此卦即玄空六法中挨星之卦位，非二十四山後天八卦之卦位也。所謂口口相傳，天機妙訣者，實已屢見於青囊天玉各卷矣，非平洋另有他法也。世以平洋山龍有兩作法者，恐附會於此，或術士之偽托耳。

　子癸午丁天元宮，卯乙酉辛一路同，若有山水一同到，羋穴乾坤艮巽宮，取得輔星成五吉，山中有此是真寵。

地理雖云巒頭理氣二者，而形家之辨，不外龍穴砂水之生死合情與否，理氣之作法，則變化多端，有重在玄空卦中，論東西南北，子母公孫者，如天玉各節皆是，有重干支八卦方位，得氣之寒暖先後，及干支八卦之本性論短長者，即前寅申巳亥水長流，辰戌丑未叩金龍，子午卯西四龍岡等等皆是，本節以下，連說天地人三節，皆從玄空卦中，合得山水，兼取坐向，以補悠久之氣，為方位理氣，作法中最要之關鍵，能如是，則現在兼發將來，或上元兼得中下元之氣，或本運收得下一運之氣，乃達補救之橐籥，實為研究地學者應行洞徹者也。本篇之分為天地人三元者，係從人情上著意，非從卦理中說起，以卦理之兩片論，則與此不符矣，古師仍以三元論列者，乃人情之常耳，能如是．則云兩片亦通，云天地人三元亦可，本節乃玄空與二十四山之作法耳，如此則易於分曉，非拘拘也。子午卯西，乾坤艮巽，為二十四山之中氣，通俗名之曰天元，而本節夾以乙辛丁癸之人元四干者，乃指兼取鄰近之一干為言也。當上元初運，子午兼得癸丁，卯酉兼得乙辛，皆卦氣相通，上句言坐山與向首之補救，下句單言坐山來脈之補救，若子午而兼壬丙，則補財不補丁，卯西而兼甲庚，則補了不補財，曰天元宮者，指上元而言也。子癸卯二，為上元之旺局，丁財並優，徵諸已往，即知實在，並非乙辛了癸之四干，同為中氣之天元也。乃同是上元運之旺龍，可先到先收之意也。故此云云，蔣氏謂此其立言之法，已備出脈審峽定卦分星之密旨，又謂此承上文詳言方位理氣，所謂方位理氣者，凡山形水勢，萬不能不出地卦方位，而兼左兼右之立向，自不能隨便，玄空大法中，自有一定之關係，雖謂二十四山乃玄空卦之代名詞，然此兼彼兼，自有嚴格之限制，本篇以下三節，將方位理氣，處處說明，俾作者得一定之準純是矣，云若有山水一同到者，子癸卯乙，既是一路同，恐山水同到，面積廣闊，易犯出卦，曰半穴乾坤艮巽宮者，乃辰戌丑未與二辛丁癸為近鄰，易犯夾雜耳，下句取得輔星成五吉者，子兼癸，卯兼乙，即是收得將來補救之氣，以示子癸卯乙只是一路，萬不能出近鄰之辰戌或丑未也。若山水同到而犯差錯，則有四隅之氣，而非上元局格矣，本篇三節，極為難明，文語奧竅，非真知玄空者，殊難探索也。雖云方位，仍有玄空理氣在焉，蔣氏曰九星只有三吉，恐日久發洩太盡，未胤衰落，故須兼收輔弼宮龍神，合氣入穴，以成五吉，然後一元而兼兩元，龍力悠遠不替云云，可知本篇全為立向兼取之法，所以云方位理氣，左輔一星，離上元雖遠，而收入坐山，雖為衰氣，而仍不為害，若以平洋而收入水裡，為二運之零神，亦可得力，以下則為平龍，亦不主凶，故上元以取輔星為五吉，三吉已詳註天玉上卷末節篇中。

　辰戌丑未地元龍，乾坤良巽夫婦一木，甲庚壬丙為正向；脈取貪狼護正龍。

上節言子午卯西四仲支中，玄空卦屬上元卦氣，所以云天元，本節以辰戌丑未四季文云地元龍者，因此四支中之玄空卦，以下元卦氣論也。乃下元之作法耳，日乾坤艮巽為辰戌丑未之夫婦宗者，非玄空中之夫婦，乃與乾坤艮巽為同一地卦也口若山水同到，不免出乙辛丁癸之上元局氣，非純屬地元龍矣，故以兼取同宮之乾坤艮巽為是，因此四維之中，玄空卦同有下元卦氣，或山或水，可以收用之也。若甲庚壬丙四千，同屬世所通稱之地元爻，兼右則為寅申已亥而出地卦，兼左則為同宮之子午卯西，此曰正向者，即兼取子午卯酉之四正為言也。山水不出宮，而為甲庚壬丙之單向，其補救之法，又當何如，蔣氏曰脈取貪狼護正龍，乃貪狼即在甲庚壬丙之同一卦中，不在其鄰近之寅申已亥之卦中可知矣，其曰在甲庚壬丙之中者，乃此四干屬後天之坎震離兌四卦也。此貪即子午卯酉中之貪狼也。玄空中自有此貪之一星，將貪狼收入坐山，則卦氣悠久，下元既脫，則上元得力，乃可世世不替，五吉之作法乃如此，下元之方位理氣，與上元之作法，於焉詳矣，取輔或取貪，全看立穴時之氣運而兼取之，上節之天元，指一二三運論，本節之地元，指七八九運論，當上元時，惟三運最難取裁，當下元時，七九兩運，亦最難取裁，中間之四六兩運，惟四運為難用，此玄空中卦氣之長短，非人力所不能，乃卦氣之自然如是也。三元補救之法，由此而興，取輔取貪，亦玄空中最上一乘之作法也。

　寅申巳亥人云來，乙辛丁癸水來催，更取貪狼成五吉，寅坤申艮御門開，巳丙宜向天門上，亥壬向得巽風吹。

本篇三節，連說二十四山之干支八卦，故稱之曰方位理氣，分為天地人三元者，乃分析上下兩元立向，與山水偏左偏右取用之作法耳，非此二十四山之干支八卦，即屬於玄空法之天地人三元也。藉此天地人三元之名，以明各運之作法耳，本節曰寅申巳亥人元來者，此來字，即指人元時之方位理氣，山水取捨，立向兼左兼右之作法也。寅申巳亥四孟支，與二辛丁癸四干，均偏於後天卦每卦之左，俗稱為人元，如在四六兩運，俗稱中元之時，立寅申巳亥，與乙辛丁癸之坐向，其兼取之法，因此四干均屬後天卦位之邊爻，若山水同到，易犯出卦，曰水來催者，指貪狼而言也。上節言輔曰是真龍，言貪曰護正龍．乃取五吉安在山上，以補悠久之氣，本節雖同取貪狼為五吉，不云龍而曰水來催者，乃中元收得下元之氣也。上節曰龍，乃下元收得上元之氣也。乙辛丁癸中有貪狼者，乃仍在同宮之子午卯酉中也。寅申巳亥，則另有作法，曰寅坤申艮者，乃寅中有坤，而寅宜兼艮也。即寅兼艮而不當兼甲，申兼坤而不宜兼庚，因坤中有艮也。曰御門開者，亦即山水一同到，乃闊大如御門之意，御門，非普通窄狹之門可知矣，巳丙亥壬，同出地卦，巳丙而曰天門上，乾為天門也。此乾乃玄空中之乾，非後天乾宮可知矣，若丙而兼巳，當取兼子之天門為合，此指四運言，若亥而兼壬，當取兼乾之巽風為合，此指六運言，曰亥壬向得巽風吹者，此巽非後天之巽，乃玄空中之巽可知矣，本節皆以水言，故皆曰向，向放水也。總玩以上三節，句語奧竅，作法周詳，直達補救，以及二十四山之方位理氣，與立空挨星之作法，可謂條分縷晰，讀之頗有興趣，古人教人之旨，可謂詳矣，惟惜不明玄空者，類多摸索之苦矣，即玩各家詳註，亦大都泛論，莫怪今人欲窮究之不易矣。

　貪狠原是發來遲，坐向大中人未知，立宅安墳過兩紀，方生貴子好男兒。

上節既云人地兩元當取貪狼為補救矣，故下文即繼以貪狼之本性為言，亦教人之旨也。貪狼即一坎，為九數之統領，蔣公所謂得氣先而施力遠也。曰遲者，即長久之意，非遲緩之遲也。九星中惟此最長，故理氣取貪輔為補救，數始於一，而終於九，北斗七星打劫法，除本身坎一，直收二三四六七八九，計共七運，曰七星者，可收得此七運之氣也。非發遲悠久而何，本節曰兩紀者，乃約略之言，非必百二十年為一紀之紀也。或即兩代之意，取在山上曰坐，取在水裡曰向，取在傍官者曰穴中，為我穴中所用也。立宅安墳，用法無二，故此云云。

　立宅安墳要合龍，不須擬對好奇峰，主人有禮客尊重，客在西兮主在東。

楊公恐人捨本逐末，貪向遠處奇峰，不顧近身龍穴，特出此言以為解，非奇峰之不可對，必須以龍為主，峰為客，龍穴既真，遠峰自為我用，即主人有禮客尊重之意也。若本身龍穴既假，則遠峰雖好，不為我用矣，猶客在西主在東之不相融洽也。此為求地真假之最要關頭，捨近求遠，貪大忘小，此為求地與相地者之通病，玩此數語，知所自擇矣。

都天寶照經中

　天下軍州總住空，何曾撐著後頭龍，時人不識元機訣，只道後頭少撐龍，大凡軍州住空龍，便與平洋墓宅同，州縣人家住空籠，千軍萬馬悉能容，分明見者猶疑慮，龍不空時非活籠，教君看取州縣場，盡是空龍撥擺蹤，莫嫌遠來無後龍，龍著空時氣不空，兩水界龍運生窟，穴得水兮何畏風，但看古來唧相地，平洋一穴勝千峰。

    本篇全為平洋作法，前節雖已言之，本節特摘出平洋墓宅，與州縣取裁無異，乃重言以明之也。蔣氏謂山龍只論脈來，平洋只論氣結，空則氣活，實則障蔽，的為明言，山龍與平洋取裁之不同，惟此而已，乃形之不同，非理氣之不同也。鄙於前節亦已言之，楊公以天下軍州為例，以明平洋墓宅之作法，平洋只論水法，不論來龍，若如山龍之坐實，前護後擁，左右環抱，於陽基則氣蔽而不合矣，即陽基宜寬，陰地宜緊之意，自古都城市鎮之繁榮者，大都在平洋，即此理也。平洋來龍似空，而氣仍不空，兩水界龍，即兩面水繞，而中間實地即龍也。窟者，即低窪之水聚處，凡水鄉每多如此，水來則氣來，水聚則氣蓄，所以不畏風也。楊公特以古來

卿相發地，作已往之證驗，可見平洋亦有特長處，惟平洋雖不論龍，然必實地與水勢，兩兩相配，方可雌雄相交，若水多地小，或地大水小，則雌雄不配，非地學之旨矣，楊公云看雌雄者，山龍平洋二者概括言之也。山龍如此，平洋亦獨不然，一以貫之可矣。

　子午卯酉四山龍；坐對乾坤艮巽宮，莫依八卦陰陽取，陰陽差錯敗無窮，百二十家渺無訣，此訣元機大祖宗，來龍須要望龍穴，後若空時必有功，帝座帝車並帝位，帝宮帝殿後當空，萬代候王皆禁斷，予今隱出在江東，陰陽若能得遇此，蚯蚓逢之便化龍。

本節特舉子午卯西，與乾坤艮巽相對為言者，係從二十四山之方位說起，引起下文之意，干支八卦，本來各有陰陽，而此等盤面之陰陽紅黑字，與玄空卦理之陰陽差錯，差錯即不同之意，若用此二十四山干支八卦之陰陽，則百無一驗而敗窮無疑，世之論陰陽者多矣，百二十家皆不得玄空卦之真旨，渺茫無訣，乃嘆真傳之少見也。唐代已若此，後世更渺茫矣，莫怪今世之各是其是非也。鄙作理通則合論一篇，即為此而發，否則將何從研究，古人云只須半部論語，於地理亦然，鄙謂除辨正各經，此外各書，能合乎原理者，殊不多見，即有一二可讀者，亦青囊之枝葉耳，楊公云此訣元機大祖宗者，即楊公所得之訣，云已隱出在天玉江東各篇中也。曰隱出者，限於天理耳，非不言也。乃言之謂隱耳，其曰陰陽若能得遇此，蚯蚓逢之便化龍者，既云隱出，又曰便化龍，可知玄機要訣，實已盡數宣洩矣，後之陰陽家，能加意探索，非絕對祕密，絕對不言也明矣，語云天下無難事，只怕用心人，於地學亦然，楊公救世心熱，於此可見，本節仍承上文平洋龍為言，以明取裁，平洋來龍，既無後撐可認，將從何處認起，其曰望龍穴者，可從結穴處望起也。平洋龍等於飛脈，只要結穴處隆隆高起，或眾低獨高，或四水抱繞，而中間方正有氣旺模樣者，即有來龍矣，大都從近處渡河而來，定有蹤跡可覓，察水邊土色自明矣，大都順水而來，若水勢雖抱繞，而中間實地無蹤跡之可覓，一片低窪之地，或土色灰黑，則非氣止之所可知，其來龍亦無從望起，亦竟可不必望矣，形雖如此論看，至於理氣作法，則自古皆禁斷，相傳楊公為救世心熱，竊取禁中寶錄，隱於江東，以看雌雄救貧為養老之趣，玩此似為近似。

　子午卯酉四山龍，支兼干出最豪雄，乙辛丁癸單行脈，半吉之時又半凶，坐向乾坤艮巽位；兼輔而成五吉龍。

本節大意，上卷於兼取補救一法，已言之矣，上卷之子癸午丁，係重在玄空卦理之補救辦法，本節專指方位而論，子午卯酉與乾坤艮巽，為每卦之中氣，如四正地支之兼左兼右，則為干兼，四維之兼左兼右，則為支兼，若山水在此中氣之方，而或偏出兩旁，尚在地卦本宮，不至夾雜別卦，若以乙辛丁癸單行脈論，如來脈單在干上，不帶子午卯西中氣之度數者，則難免不出他卦，所以云半言之時又半凶也。本節之作用，似與上卷子癸午丁句類同，實則大有分別，前節專論補救，全是挨星上之橐籥，本節專論每運之正向，即每運之父母卦，亦每運之大雌雄，與上卷三節，各有用法，末句附論兼輔而成五吉龍，乃便中叮嚀之語，本節雖言每運父母卦之正向，中氣可以清純不雜矣，而補救之法，仍當注意，欲得現目而及將來之氣運者，應取兼輔而成五吉也。此指上元言，若在下元，則仍應取貪為五吉，本文雖未明言，然已在不言之中也明矣。

　辰戌丑未四山坡，甲庚王丙葬墳多，若依此理無差謬，清貴聲名天下無，為官自有起身路；兒孫白屋出登科，八卦不是真妙訣，時師休把口中歌，敗絕只因用卦差，何見依卦出高官，陰山陽水皆真吉，下後兒孫禍百端，水若朝來須得水，莫貪遠秀好峰巒，審龍若依圖訣葬，官職榮華立可觀。

本節即上卷辰戌丑未地元龍未盡之意，若依此理者，即依上卷玄空中之地元作法也。八卦不是真妙訣以下六句，皆指當時世俗所用之呆方位八卦，但知先天為體之成語，而不知大玄空之子母公孫，抽爻換象乃胚胎於此，但知後天為用，而不知其氣循環無端，消長靡定，生旺衰死，零正得失，全以此為準繩，二者合一，以斷休咎，實玄空六法之鼻祖也。世俗盡以先後天八卦之呆方位，及二十四山之表面上，論其陰陽順逆者，百無一得，所以楊公云敗絕只因用卦差也。按此則陰陽之作法，山水之配合，既已全差，兒孫禍百端，意中事耳，水來須得水，莫貪好峰巒，與上卷之立宅安墳要合龍，不須擬對好奇峰等語，雖屬一樣，然各有因由，上卷因以龍為重，而兼及遠峰，本節因以水為重，而亦兼及遠峰，可知奇峰雖好，須龍水兩合，方可取得遠方之峰巒，若峰巒雖好，龍水不合，仍不足為用也。審龍立穴，當依玄空中之圖訣用事，自然榮華立可觀矣，圖訣即玄空六法中圖訣，玄空中之生旺零正，雖依後天而定，用法則根據挨星，龍既合矣，水既來朝矣，奇峰亦已對著矣，此局此卦，究是合得玄空理氣之何元何運卦氣，生旺於何時，衰死於何運，巒頭雖好，務必合得理氣，其曰審龍要依圖訣葬者，要依古玄空學之圖訣也。水朝主富，龍合旺了，峰好發貴，其曰立可觀者，葬著旺龍當代發也。上節叮嚀補救，此節又再言直達矣，中言八卦不是真妙訣者，明明是說先後天呆方位之八卦，人人所知，並無妙訣，奧語首章八句，乃立空真正妙訣也。特為道破，俾資探索，下節云云。

　元機妙訣有因由，向指山峰細細求，起造安墳依此訣，能令發福出公候，真向支山尋祖脈，干神下穴永無憂，寅申巳亥騎龍走，乙辛丁癸水交流，若有此山並此水，白屋科名發不休，昔日孫鍾遷此穴，從此聲名表萬秋。

    此節云妙訣之有因由，是承上文闢世俗用呆八卦之非，而力言元機之自有根由也。因由於玄空六法，因由於體用配合也。曰細細求者，求彼坐向山峰，與此六法圖訣兩合也。向指山峰，即向對山峰之意，不曰對而曰指，當然微有分別，山峰之或在左或在右，可指得到，見得到，或對得到者皆是，平洋之地，雖以水為主，而設有此山峰，當然為特達之用神，不能不與無形之元空大卦，細細推求，其所指之呆方位，與玄空卦合不合也。蔣氏附論有山之水，可以不論山者，即平洋水龍地，見有普通山頭，並非屬山峰者，此山無關得失，可以不論山矣，有水之山不能不論水者，即山龍地，見有普通之水，亦關得失，所以云不能不論水也。要之山靜水動，易曰，吉凶悔吝生乎動，故蔣氏大義，亦惟以水為重，其要在於立穴處，是否作平洋地論，抑或作山龍地論，世人往往諳山地不諳平洋，擅平洋不擅山地，觀此，山龍與平洋，山水取用之輕重，可豁然矣，真向者，真正之向也。卦氣以四正卦為最完善，故以真向名之，支山尋祖脈者，即四正之子午卯西四支也。非四隅之八支也明矣，曰干神下穴永無憂老，若四正之來龍祖脈，在子午卯西之支神上，立向下穴，雖是甲庚壬丙，或二辛丁癸之干神，其得力仍在清純之父母卦內，所以永無憂也。天王上卷云，正山正向流支上，亦指四正卦立向而言，與此節之支山祖脈干神下穴相通，下句云寅申巳亥，與乙辛丁癸，雖同是一支，同是一干，而均屬每卦之邊爻，世稱之曰人元龍，而山水取用，應與支脈干下同論，若祖脈及水神，仍在本宮之乾坤艮巽，及四正之子午卯酉官者，立向下穴，雖為邊爻，卦氣仍清，白屋科名，仍可不休，若山水出本宮之鄰官者，則反福而為禍矣，此亦承寶照上卷寅申巳亥人元來未盡之意，一言四正卦作法，一言四隅卦作法，前後參閱之可也。堆取貪為補救一語，隱而未發耳，蔣氏以祖脈為玄空祖脈，非山龍之來脈一語，恐非絕對語，乃由真向二字來，以四正為玄空中之真父母，非四隅之比，所以如此云云，以其卦氣久長，力雄發足，故楊公曰永無憂者此也。凡各經內遇有永字代代等字樣老，可知形氣上非普通得力處，務當加意，蔣氏以祖脈二字指玄空理氣言者，玄空中自有悠久之原理在焉，以悠久之原理而日祖脈，不甚通乎，孫鐘為三國時孫權之祖，乃地學徵兆之引證語，墓在浙之富陽縣治，歷來研究地學者，大都踄

足其地，故以此為證耳。

　來龍須看坐正穴，後若空時必有功；州縣官衙為格局，必然清顯立威雄，范蠡簫何韓信祖，乙辛丁癸足財豐，亥壬聳龍與祖格，巳丙旺相一般同，寅申巳亥專五吉，乙辛丁美四位通，紫緋晝錦何塋顯上 牲五田受王封，龍回朝祖玄字水，科名榜眼及神童，後空已見前篇訣，穴要窩鉗脈到宮，就看州衙及臺閣，那個靠著後來龍，砂揖水朝為上格，羅城擁衛穴居中，依圖取向無差誤，不是王候即相公。

本卷各節，處處說明平洋作法，俾學者不論平洋山龍，既可下手，平洋來龍，與山地來龍，隱顯不同，應看坐下正穴，正穴即結穴處，此處地形土色，皆為認來龍之憑證，有此正穴之憑證，來龍自可推求，平洋切忌如山龍之坐實，如正穴已見到，坐後又空，必有結作之功矣，此空，非普通之空，必水繞砂抱，實地與水之大小闊狹，遠近高低，事事相配而後可，與山龍之剪裁相似，如州縣官衙，及笵蠡蕭何等發地，皆平洋地也。前云平洋一穴勝千峷者，於此益信矣，本節歷言乙辛丁癸，寅申已亥等局格，及收得五吉悠久之氣，諒係描寫范蕭等發地，乃屬人元龍格，即前章論人元龍之徵兆也。亥壬巳丙，本經上卷已言之矣，可知范蕭祖地，即亥壬巳丙之旺運無疑矣，老其已往，可卜將來，此楊公之薪傳也。所以能出范蕭等受王封而兼足財豐者，玄空中收得人元之氣，形勢上得亥壬之聳龍，巳丙之旺相耳，若雖合人元之龍，而形勢上不得聳拔之旺龍，無源流之旺水，恐亦有所不能，故本經說體處兼說用，說理氣兼及巒頭，以明形氣相須之作法耳，古人教人之旨，可謂詳且晰矣，龍回朝祖，亦坐空局格，但坐空並不為奇，務必有屈曲如元字之水仍在向前，乃可發秀，水在內而山在外，內堂水神屈曲，則氣聚而有關鎖，山水並收，自有此兆，最要者，惟恐脫脈耳，故以脈到宮三字，為平洋最要之關鍵，因平洋最易犯此弊病，故特皆指出之，曰窩鉗者，非如山龍之窩鉗然，乃水繞之如窩鉗耳，脈在實地，水抱則脈聚也。本篇句句帶著叮嚀，不憚反覆其詞，砂揖水朝為外格，羅城擁衛為內格，砂揖者，抱水水外之實地為砂也。水抱則砂揖，猶羅城之擁衛，如是則穴中之氣蓄聚矣，穴居中者，穴在砂揖水朝之實地中間求也。依圖取向，即依上句所述之圖形，既得合情合局，再合得玄空理氣直達補救之妙訣，王候相公，可預卜矣，本經所述榜眼神童，王候將相等等，其應全以形勢局格之美滿大小為主，乃形容語，非拘拘也。閱者當體察之。

　天機妙訣本不同，八卦只有一卦通，乾坤艮巽躔何位，乙辛丁癸落何宮，甲庚壬丙來何地，星辰流轉要相逢，莫把天罩稱妙訣，錯將八卦作先宗，乾坤艮巽出官貴，乙辛丁癸田莊位，甲庚王丙最為榮，下後兒孫出神童，未審何山消此水，合得天心造化功。

前云八卦不是真妙訣，蔣氏亦云正為世之不得真傳，不明用卦之法而言也。蓋玄空用法，雖亦不脫八卦，而其根本不同，曰天機曰妙訣者，自有用法之橐籥在焉，本節露出八卦只有一卦通一語，乃洩露春光矣，曰一卦者，先天有子母公孫之一卦，後天有隨時流行之一卦也。下句曰躔何位落何官來何地者，非若世俗之洛書九數翻來覆去，以九星之從向上山上顛倒挨排，或用六十四卦之用方圓圖說體說用也。即一九運用水火一卦，二八四六運用天地一卦，三七四六運用風雷一卦，三七二八運用山澤一卦也。通得此一卦，則躔何位落何宮之一卦自明矣，後天流行之氣，與此文空中之天地水火雷風山澤之任何一卦要相逢也。任何一卦，即挨星之任何一星也。天罡為斗柄所指，亦隨時旋轉，乃月建之用，非玄空法之隨時用法之。故楊公附而闢之，下旬歷舉八干四維之徵兆，乃指玄空中之卦理而言，非呆方位也。有是氣，有其形，乃有此應，要知乾坤艮巽之山水如何用法，用於何元何運，方有官貴之出，二辛丁癸與甲庚壬丙，山水如何配合，在何運何年，方有田莊之富，神童之出，得其時，合其體，方有是應，得其體而失其時，又當何如，此為天機妙訣之最要關頭，即下句云末審何山消此水，要合得天心造化功也。因此世有消納之法矣，大都雜說紛紜，未入玄空堂奧，至於立空中之消納，自有造化之功，上卷子癸午丁天元宮各節，皆消納造化之功也。雖云補救，收山出煞，亦在其中矣，他如識得零神與正神，及三才六建等等，納何山消何水之造化也。

　五星一訣非真術，城門一訣最為良，識得五星城門訣，立宅安墳大吉昌，堪笑庸愚多慕此，妄將卦例定陰陽，不向龍身觀出脈，又從砂水斷災祥，筠松寶照真祕訣，父子雖親不肯說，若人得遇是前緣，天下橫行陸地仙。

上節云收山消水，本節續說城門，二者均稱一訣，此訣非口訣之訣，乃辨別用法之訣竅耳，地理之曰口訣，除前奧語首章外，別無二訣，此訣包羅萬象，總括造化，為千古不傳之祕，捨此而曰玄空訣竅者皆偽也。青囊六法，乃連續用法之綱領耳，世有以五星一訣論消納者非也。蓋城門為收氣通氣之所，攸關開闔，流通止蓄，山水歸納，均係乎此，所以城門為收氣之訣也。繼曰識得五星城門訣，立宅安墳大吉昌者，此五星，乃玄空中之五吉耳，與首句之五星不同，何以知之，玩下旬堪笑庸愚多慕此一語，其曰多慕此者，企慕夫玄空中五吉之作法也。否則同一五星，上下矛盾矣，蔣氏所指之五星要訣，俱在城門一語，係指下旬之五星也。不言而喻矣，特末將首句之云五星闢之耳，城門猶城垣之門，關係甚重，因以此為喻，城門者，形也。曰一訣者，合乎玄空挨星之卦氣，生旺或衰死也。三吉抑五吉也。審穴中氣蓄與否，全以有無城門為斷，其與龍身出脈，息息相關，其方位之偏左偏右，尤為斷驗發速發遲之大關鍵，於太歲法中，有密切關係，龍身出脈處，猶人身之氣機，鼻為呼吸之所，亦猶地學之有城門一竅是也。觀龍身之出脈，以辨城門之得失，結穴之有無，得氣之久替，均於此測之，其曰一訣者，誠地理之一訣矣，若氣不上，脈不正，徒從砂水上斷災祥者，城門之訣竅未夢見矣，結尾四句，乃極言得訣之不易耳，世之講城門另有一訣者，其亦能然愚之說否乎。

　世人只愛周圍好，不知水亂山顛倒，時師但云講八卦，欲把陰陽分兩下，陰山只用陽水朝，陰水只用陽山收，俗夫不識天機秘，自把山龍錯顛倒，胡行亂作害世人，福未到時禍先到。

本節皆力闢唐代世俗之偏法，上古已如此，後世真傳之少遇，更不等言矣，所以楊公作經，以濟世之有德者，周圍好，是指形局言，水亂山倒，係指不合玄空氣運言，不得真傳而徒從形勢上著意，不識氣運之合不合，而用二十四山表面上之陰陽，作為陰山用陽水，陰水用陽山等偽法，來配山配水，說是說非者，豈陰陽之妙理哉，福未到而禍先到者此也。時師所講之八卦，非楊公所講之玄空八卦也明矣，今世之講玄空八卦者，更河漢矣，莫怪江湖之充斥於世也，以至今世，涇渭難分，魚魯莫辨，鄙謂研究地學者，愈攻愈窮，而其血愈冷者此也。

　陽若無陰定不成，陰若無陽定不生，陽水陰山相配合，兒孫天府早登名。

蔣公以此節為楊公全經傾囊倒莢之言，楊公看雌雄之旨，實已盡洩於此矣，陰陽之作法雖多，此云陽水陰山，實千古不易之定理，本無所謂陰山陽水，陰水陽山也。玄空中隨時而在之旺星，即名正神，應配以山之陰，隨時而在之衰星，即名零神，應配以水之陽，山本靜，所以名之曰陰，而又名之曰雌，水本動，所以名之曰陽，而又名之曰雄，楊公不云看陰陽，而曰看雌雄者，即看山看水也。蔣氏所謂須在山水配合上著眼，又云須自然配合，此配合及自然四字，的為支空中之妙語，本經各註，鄙屢以自然之陰陽，自然之配合為言者，恐閱者大都泛泛讀過，不知有深意所在，玄空中之子母公孫，莫不由自然中來，雌雄挨星，皆自然配合也。天地，自然之配合也。夫婦，自然之配合也。山與水相對，自然也。山水相對之方位，須與玄空中自然之陰陽相配合，則一形一氣真配合矣，如此，方得兒孫天府早登名，此語為形容詞，乃極言山靈水秀，氣感而應，鬼福及人之意也。

　都天大卦總陰陽，玩山觀水有主張，能知山情與水意，配合方可論陰陽。

本節為承上文言陰陽配合未盡之旨，楊公恐學者猶未洞徹，特再反覆其詞，以教學者，本經所說玄空大卦之一切陰陽，不外玩水觀山之陰陽，山情水意之雌雄，來與玄空大卦之陰陽相配合，以論得失耳，蔣氏不以山情水意為真情意者，形之真情，人人知曉，欲求配合理氣之真情，識者殊為寥寥，故歎之曰，青囊萬卷，盡在箇中云云，至哉是言，何後人不察之至哉，甚有謫之毀之者，噫不責偽而責真，誠對牛彈琴之若矣。

　都天實照無人得，逢山踏路尋龍脈，前頭走到五里山，遇著賓主相交接，  欲求富貴頃時來，記取筠松真妙訣。

此為楊公熱血濟世之言，或為當時偽說紛紜，世無人能分辨之，有感而出此也，地理有關于理，欲普渡之，理有所不能，欲言而不能妄洩，此所以有若人得遇是前綠之嘆也。本篇自言曰記取筠松真妙訣，可知其當時之情狀矣，孔子刪四書修春秋，當時情狀，正相同耳，中古尚屬如此，何況生而為今之世哉，都天寶照玄空大卦之理，無人欲得之，一時注重形勢上之逢山踏路尋龍脈上刖頭走到五里山，遇著求地與覓地之賓主，互相交頭接耳，說龍說砂，知其形不知其氣，求其一不知其二，楊公觀此，心殊可憫，欲教之而無緣，所以直自言之曰欲求富貴頃時來，記取筠松真妙訣，無如世人皆不知楊公之言為妙訣而何，一腔熱血，溢於言表，世有以五里山為中五立極者，未免過甚，實乃尋龍捉脈之比喻語氣，嘆世之尋龍脈者，如入五里霧之山中，終不能悟道耳，首句曰無人得，非不能得也。嘆無人要求，且得之者甚少耳。

　天有三奇地六儀，天有九星地九宮，十二地支十天干，干屬陽兮支屬陰，  時師專論這般訣，誤盡閻浮世上人，陰陽動靜如明得，配合生生妙處尋。

辨正各經，楊公屢闢世俗之非，可知當時偽法充斥，雖有如楊公之大聲疾呼，吾恐執迷者仍十之八九耳，或更甚于今世者，亦未可知，否則楊公身非凡庸，何矯矯若是哉，一行至楊公，時代更易，習俗已深，未易轉移也。三奇六儀，本是奇門上之作法，十干中遁去甲字，餘乙丙丁三奇，及戊己庚辛壬癸六儀，配合九宮，與地理之用九宮八卦相似，而究有不同，世有以此等陰陽用於地理理氣者，故特加以闢詞曰誤盡閻浮世上人，如能明得玄空中父母子息之八卦九星，真正陰陽動靜，如何配合，即為生旺，楊公胸中，自有妙處可尋也。青囊所講之陰陽，皆真陰陽真妙處也。豈時師所論之陰陽哉。

都天寶照經下

　尋得真龍龍虎飛，水城屈曲抱身歸，前後旗鼓馬相應，下後離鄉著紫衣。

龍虎飛，於形局上本不為美，有真龍，即有曜氣，此飛與斜飛飛走之飛不同，龍虎雖飛，而有水城屈曲抱身歸，雖飛而不飛矣，蔣註極為詳明，前後并有旗鼓及馬鞍山相應，去而復歸，所以應離鄉看紫衣而歸也。形局之應於人事者有如此，地學之關於社會國家，既可知矣。

　乙字水躔在穴前，下砂收鎖穴天然，當中九曲來朝穴，悠揚瀦蓄斗量錢，兩畔朝歸穴後歇，定然龍在水中蟠，若有聲為數錢水，催官上馬御街前。

本節言水龍結穴之最佳者，之元之水，纏在穴前，下砂去水口，又有收鎖，本身又為天然之結穴，當面之水，九曲來朝，九曲之元，水勢自然悠揚，來朝穴前，則蓄聚無疑矣，經云水主財祿，斗量錢，極言其富也。兩畔，即兩傍枝水抱歸穴後而歇也。此即龍空氣不空之結作，龍在水中蟠者，水聚則氣聚，水止則氣止，水蟠則龍蟠，龍雖蟋於穴之外，氣乃蟠於穴之中間矣，水聲如數錢，乃水湍而有聲，動而非靜，更為有力，以數錢名者，不大不小，圓正而有情也。催官上馬，必合形勢理氣，方能臻此，若但以屋言，即如中卷言山中之逢山踏路，不免走入五里霧之山中矣。

　安墳最要看中陽，寬抱明堂水聚囊；出夾結成元字樣，朝來鸞鳳舞呈祥，外陽起眼人皆見，乙字彎身玉帶長，更有內陽坐穴法，神機出處覓仙方。

本篇連說山龍平洋之結作，此節特提出外中內三陽，於尋龍捉脈，立向下穴，循序而求之，絲絲入扣矣，外陽者，外局也。所以云人皆見，取其彎身玉帶，向我而已，云看中陽曰最要者，外陽雖好，而中陽無情，蔽塞不開，則外陽不為我用矣，寬抱明堂水聚囊，即登穴看明堂之意，明堂求其寬，而又欲如囊之聚，若散而不收，或蔽塞而不通，則不取矣，內堂關乎近代，故曰最要，元字樣，舞呈祥，皆砂水有清之描摩詞，云內陽曰更有者，可知內陽更重於中陽也。內陽即胎息孕育之意，曰神機出處覓仙方者，極言穴中精微，絲毫不能假借之意，此等全憑目力經驗得來，猶醫不三世，不服其藥之義也。雖巒頭各書，有所論列，然必設身處地，見多識廣，方克臻此。

　水直朝來最不祥，一條直是一條鎗，兩條名為插脅水，三條云是三刑傷，四水射來為四殺，八水名為八殺殃，直來反去拖力殺，徒流客死少年亡，時師只說下砂逆，禍來極速怎堪當，陸健圳路街如此樣，亟宜遷改免災殃。

地理不外山情水意，若山無情，水無意，則失地理之本旨矣，本節所列各點，皆指山水無情者而言，山既無情，雖下砂逆收，亦屬無補，勝圳路街，出於人為，易於遷改，如墓宅遇此等沖射之形，應設法改之，非若水道之不易改變也。楊公教人趨避之旨，可謂詳矣，遇此而遷改，已屬已成之事，當於覓地未下穴時，處處注意及之，語云庸醫誤一人，庸師誤一門，不其然乎。

　前水來朝又擺頭，淫邪凶惡不知羞，乾流自是名繩索，自縊因公敗可憂。

擺頭即歪斜之狀，既云來朝，必須之元有情，方為我用，若雖朝而歪斜，必主淫邪凶惡矣，乾流，即狹小之溝渠，時水時涸，其形雖小，亦必抱繞有情方可，若形狀不正，則為繩索，而有自縊之憂矣，此等體態，不論氣運，在所不取。

　左邊水射長房死，右邊水射小兒亡，水直若然當面射，中了離螂死道傍，東西南北水射腰，房房橫死絕根苗，貪淫男女風聲惡，曲背駝腰家寂寥，左邊水反長房死，離鄉杵逆皆因此，右邊水反小兒傷，風吹婦女隨人走，當面水反中男當，斷定二房有損傷，左右中反房房絕，切忌墳塋遭此劫。

蔣氏曰以上數節，雖義淺而辭鄙，然其應甚速，惟公位不可盡拘耳云云，楊公所舉，皆以形言，蔣公所舉，兼以氣言，歷觀古來墓地，如楊公所舉之撲面相，能從山水脈氣上看得到，其驗百無一失，若局氣與受脈不偏，而從立空卦之子母公孫上，判其公位，則更驗矣，二者並用之，地理之言公位者，不外乎是矣，今人不察，列有種種謬說者，未明楊蔣所舉形氣之旨也。

　一水裡頭名斷城，下之雖發未為榮，兒孫久後房房絕，水到砂收反主興。

玩蔣註所舉，極為明瞭，裡頭，指穴後言，切忌狹小逼近，裡頭乃彎形，下節割腳，是直形，皆指逼窄言，若稍遠而寬闊則非矣，雖發不榮，氣不能蓄聚也。水到，即另有一水到穴，與此裡頭之水，合而為一也。砂收，即左右外砂收鎖，去水有關，如此則不作裡頭而反主興矣，曰發未榮，反主興，須形氣合講，辨正說體處，類多如是，否則何時興發，從何分辨，若形惡則終凶，無所論夫理氣矣，此一定之道也。

茶槽之水實堪憂，莫作蔭龍一例求，穴前大逼割唇腳，不見榮兮反見愁。

水以聚而或之玄方正有情為吉，大小面積，以與局格遠近相稱為宜，以其遇水則止，故日蔭龍，茶槽乃言其小狹而逼，指池塘靜言，以其與穴不相稱，故曰堪憂，如水溝橫於穴前，硬直而逼近，即為割腳，若此則無論理氣之合不合，在所忌之，故此云云。

　玄武擺頭有多般，未可堅然執一端，或斜或側或正出，須憑直接對堂賽，擺頭直出是分龍．須取何家龍脈蹤，大山一脈分三訣，未許專將一路窮。

穴之後龍高峰曰玄武，平洋水躔玄武，亦為美格，山龍穴後主峰，貴乎垂頭向穴則吉，惟大山形象多般，所謂擺頭者，猶人之向左則頭先擺左，向右則頭先擺右，向前行，則頭必先向前，此一定之理也。觀山情水意之所在亦然，曰或斜或側或正者，辨其所向之情屬於何方也。玄武頭擺何方，即知何方龍脈為正，擺與垂之情狀有分，擺則向外，垂則向穴，曰直接對堂者，即垂頭向穴之意，擺而或向左右直出者，乃分龍向別處結穴也。所以大山分枝撇脈，務分三勢，以辨穴結何方，曰三訣者，即斜側正之三訣，乃認龍立穴之旨也。

　家家田宅後高懸，太陽不照太陰偏，必主其家多寂寞，男孤女寡實堪憐。

以上各節均指平洋作穴而言，平洋以後高為最忌，以其氣蔽不通，陰氣太甚也。書云，左右不通風，必主人丁衰敗，亦蔽而不通之義，若論山地當然以後高為宜，故不論山地平洋，坐向之高低，務必相稱，所以高有高之情意，低有低之情意，乃為合格，若高低懸殊，均非所宜，此曰高懸者，有高掛之象，乃高之太過也。指形勢言，與理氣無關，寂寞孤寡，乃陰氣太甚之證也。作者宜深加注意焉。

　貪武輔弼巨門龍，方可登山細認蹤，水去山朝皆有地，不離五吉在其中。

本節所舉五吉星體，務讀楊公疑撼龍經所載九星各篇自明，玆不贅述。

　破綠廉文凶惡龍，世人墳宅莫相逢，若然誤作陰陽宅，縱有奇峰到底凶。

以上兩節．皆以九星行龍言，大地深山，每多如此，故此云云。

　本山來龍立本向，返吟伏吟相禍當，自縊離鄉蛇虎害，作賊充軍上法場，明得三星五吉向，轉禍為祥大吉昌。

本節蔣註以納甲為言，恐亦藏巧之詞，奧語既云不須尋納甲矣，姜氏亦云皆非的矣，何蔣氏於此復言之，細玩之實為玄空橐籥，不難瞭解也。本山來龍立本向者，即是返吟伏吟矣，何以言之，即本運之旺星，應安在本運之坐山來龍，不能安在本運之向上是也。山地以實地來脈處為來龍，平洋雖以水為重，來龍仍重地脈，二者實亦無異，並不以來水之水即為龍也。山管山，水管水，為山地平洋不易之理，山地之小水亦水也。平洋之實地亦山也。玩本山來龍立本向，返吟伏吟禍難當兩語，實為反面語氣，本山二字，實支空中之妙語，水火為一九運之山，雷風為三四運之本山是也。若以此本山而安在本運之向上，豈非返伏吟乎，前云正神百步始成龍，水短便遭凶，亦即此意，所以凶禍更甚，下旬所舉之各徵兆，乃凶之至者也。須兼形兼氣兼理而言，下句又云明得三星五吉向，即可轉禍為祥云云，此向與首句之向字，實有大關鍵在焉，可知本山立本向，並非絕對不可能，祗要以得三星五吉可矣，三星五吉，乃玄空中直達補救之作法，三星即三般卦之三星，五吉即取輔取貪之義，能合得三般卦之山，三般卦之龍，三般卦之向，三般卦之水，再能取得五吉之氣，豈非可轉禍為祥大吉昌乎，若以地局之呆形勢立向，如蔣氏所辨之子龍子向，丑龍丑向云云，今世俗師，類多如此，乃誤之又誤矣。

　龍真穴正誤立向，陰陽差錯悔吝生，幾回奔走赴朝廷，纔到朝廷帝怒形，緣師不識龍和向，墳頭下了剝官星。

此承上文未盡之意，本山來龍立本向，已是大誤矣，若龍真穴正，已是得地矣，而向之偏左偏右，或貪得遠秀好峰，或向得源流之朝矣，深淺高低，是否合度，陰陽是否不差，此陰陽，即玄空中之六法是也。形勢既合，而氣運是否配合，吉地葬凶，非必專指形勢上龍穴之不合可知矣，既得真龍正穴，而不合時運，自有落伍之徵兆，於此可知龍要合生旺之龍，向要合生旺之向，此為最難之一事，世之覓地者多矣，得龍真穴正者，亦不乏人，而求福反禍，其故何哉，乃與直達補救之陰陽，大都差錯耳，楊公於此點。已屢言之矣，其曰若人得遇是前緣者，可知得其地而兼得其師，方許福緣全到，世稱一德二運三風水，誠哉是言也。

　尋龍過氣尋三節，父母宗枝要分別，孟山須要孟山連，仲山須要仲山接，干奇支耦細推詳，節節照定何脈良，若是陽差與陰錯，縱吉星辰發不長，一節吉龍一代發，如逢雜亂便參商。

    此為尋龍捉脈之要旨，過氣即過峽處，曰三節者，乃近穴後身之三節最為重要也。父母宗枝，乃形跡上之語，孟山仲山，乃形容詞，不論本身或左右護砂，總要連接，切忌斷落，本身不連接，則龍力薄弱，無扛夾則受風，左右下連接，則凹風不免，干奇支耦者，亦形容詞，非拘拘於干支上分陰陽，乃前後左右各山，須要有陰有陽，有起有伏，生動有情之謂，奇耦即陰陽動靜之意，節節照定後山來脈，或干或支，何卦何方脈良，何處來脈有無損傷，此方此卦，與本運之大玄空理氣，是否配合得宜，若是不合，即為差錯，世以干支八卦之陰陽，論龍之美惡者多矣，而大雌雄之旨未明也。本節之日干支陰陽，實大雌雄之分辨，非拘拘於干與支也。一

節吉龍，即形跡上之一節，若二三節即見損傷，其後人之參商也無疑矣，所以驗人墓宅，欲知後代得失，當追看龍身節數，方知何代興何代廢矣，經云一代風光一節龍，亦與本節互通。

　先識龍脈認祖宗，蜂腰鶴膝是真蹤，要知吉地行龍止，兩水相交夾一龍，夫婦同行脈路明，須認劉郎別處尋，平洋大水收小水，不用砂關發福久，水口石是人物形，定出擎天調鼎臣。

大山行龍，必多起伏，其將結穴也。伏處有如蜂腰鶴膝，即為脈之真蹤，所以此近穴之過峽處為最重要，龍有迎送護扛者更美，書有梧桐芍藥楊柳枝之分者，辨其行龍也。凡最近之過峽，再起頂落脈，其止處即為結穴之所，此山地之大概情形也。雪心賦云，入山尋水口，若見兩水相交，中間一枝，即為龍體，夫婦同行，即兩水同合，其間即有脈路，若不然，又當在其左右別處尋，地理不外乎一特字，眾長獨短，眾老獨嫩，亦為認脈之大要，若平洋尋地，當在大水收小水處著眼，亦幹水校結之意，既有校水，雖無砂手關鎖，亦可發久，水收即是砂收，與山地之砂收無異，若水中再有如人物形之大石，則去水關鎖，不論山地平洋，遇有此等星辰，皆為美格，擎天調鼎，係指發武貴之徵，本節蔣註極為明瞭，應參閱之。

　龍若直來不帶關，支兼干出是福山，立得吉向無差誤，催祿催官指日間。

龍直來，非硬直之直來，乃如四正卦之子午卯西一卦清純而來，或帶著甲庚壬丙乙辛丁癸之干神，雖兼干神，而仍在地卦本宮，所以云福山，直來即一卦清純，不帶關煞，此為最貴之龍體，再能立得吉向，催祿催官可必矣，吉向二字，最為深微，有是龍，有是向，向吉則龍吉，吉即生旺之意，此吉即玄空中之吉不吉，與前龍真穴正誤立向語合參，五歌云向首一星災福柄，即此意也。向須出於自然，立向能合乎自然，全憑學識經驗，非人隨便立之即可謂之立也。今世立向，大都出於盲目從，太極動靜，四勢得失，在所不明，如能立得龍向齊旺之向，自然發速，催祿催官指日間者，極言其驗之速也。

　乾坤艮巽脈過凹，節節同行不混清，向對甲庚壬丙水，兒孫列土更分茅，仲山過脈不帶關，三節山水同到前，斷定三代出官貴，古人準驗無虛言。

上節以四正卦為例，係收得一卦清純之氣，本節以四隅卦為例也。曰脈過凹者，即前蜂腰鶴膝之意，非凹缺之凹也。節節不混淆，即地卦天元一卦清純之意，曰向對甲庚壬丙，不云本卦之支神者，支神本在同一宮中，無須顧忌，即向得隔宮之甲庚壬丙，只要水在四正卦內，不犯隔卦騎縫，卦氣仍清，大雌雄並不差錯，元運並不夾雜，水向一進旺運，列土分茅，自可期矣，語云十年風水輪流轉，即此義也。向之一字，最為玄微，世人咸以人造之坐向為向，又以當面為向，蔣氏曰，脈是內氣，向對之水是外氣，內氣坐向，脈順則氣順，外氣即城門，外氣有門，則正氣有收矣，乘生氣者，內氣也。八國城門者，外氣也。世以二十四山云坐向者，乃方向之代名詞耳，非自然之向也。仲山即上節之孟山仲山，非左右之公位，亦非干支八卦之公位，乃形跡上一節二節假設之詞，即第一節曰孟，第二節日仲，第三節曰季之謂，須三節四節，節節過脈處，不帶關煞，三節山水同到前者，即三節之隨龍水同到穴前也。此為形局上難能可貴之事，所以能三代發貴，欲問人家富貴久替，玩本節三節山水同到前一語，舉一反三，可以瞭然矣。

　發龍多向支神取，若是干神又不同，支若載干為夫婦，干若帶支是鬼龍，子癸為吉壬子凶，三字真假在其中，乾坤艮巽天然穴，水來當面是真龍，要識真龍結真穴，只在龍脈兩三節，三節不亂是真龍，有穴定然奇妙絕，千金難買此經文，福緣遇者毋輕洩，依圖立向不差分，富貴榮華無休歇，時師不明勉強扦，雖發不久即敗絕。

本經上卷子癸午丁天元宮三節，乃辨龍水卦氣之相通，兼及補救之一法，本節亦帶重言之聲明之意，曰發龍多向支神取者，以周天本祗有十二支之度數，故歷來發地，支神居多，即四正之子午卯西為多也。下句曰子癸為吉壬子凶者，壬與子卦氣不能通，以上元為例也。承上三節專以龍及立向言，二者之重要可知矣，乾坤艮巽屬四隅之耦數，用法與四正之奇數不同，蔣氏以水來當面一語，為石破天驚，鬼當夜哭者，震聾發瞋，教人多矣，曰當面者，非對面也。自己本宮，即為當面，與四正取對面屬客體之義有異，此大金龍之作法，四正四隅不同，乃卦氣之自然，所以云天然穴云是真龍也。下句之真龍真穴，皆形跡上之言，曰千金難買，遇者毋輕洩者，乃叮嚀告誡之語，依圖立向不差分，即依統篇之方位理氣，與六法全圖不差分毫，自可富貴無休歇矣。

　一個星辰一節龍；龍來長短定枯榮，孟仲季山無雜亂，數產人龍上九重，節數多時富貴久，一代風光一節龍。

凡行龍，起一星，過一峽，即為一節，孟仲季山者，即一節二節三節也。數產人龍，即數代綿綿產生人才之意，上九重，即陞高發貴之意，龍愈長，發愈久，一節管一代，理所必然也。辨正全部說體說用，已具全豹，學者細細玩索之，欲步楊公之後塵，捨此沒由也。

　復開本註有感

    養吾大玄空六法本義，詮註告成，已屆有年，因時勢混沌，工烊狂漲，擱置未印，茲乘蘇北泰縣門人王休人，避難來寓，從事勝正，以作家藏之本，養吾重加參閱，覺得立空輿學，原現深妙，恐閱者仍不明附會俗說，走入岐途，因再記此，聊資匡正，按辨正青囊天玉寶照各經典，為研究地學之模本，形勢理氣二者悉備，而尤以理氣為最，形則言其大綱，一 一指實，氣則千頭萬緒處處玄妙，學者以為形勢，則另有專書，毋須在此探討，至于理氣，又大都認為三元法門，歷古詮註，各是其是非，張冠可以李戴，魚目久混明珠，有以六十四卦註者，有以洛書九數註者，莫不井井有條，意謂楊蔣真詮，已具備于此矣，要知天下無難事，只怕有心人，細玩諸家所註，與原文所載是否符合，各經本文內，是否有提及六十四卦，及洛書九數之處，養吾以為雙字未道及，總之辨正書以青囊三卷為綱，天玉寶照雖稱經而為綱之目矣，其綱與目千言萬語，字字不離河洛先後天八卦之理，本著根據以上要點，與大法綱領，從事纂註，絲毫無距離易理而談地理者，且處處與河洛精義息息相通，無杜撰，不抄襲，識此之處即片言半語不能越其範圍，附會勉強，本為研究哲理之通病，本義可算雙字不犯，鄙意以為今後有意徹底研究大立空理氣者，本編可為唯一善本，惟念玄空妙道，精深奧祕，殊非普通書籍，可以隨便探索，非學勤心細，不能升堂入室，且理學與科學不同，想或脫離原道，陷溺異端，仍用六寸土封，洛書九數，探索本註或尚有人，因本註為千百年未經道破之創著，而當今之世研究玄空學者，宗張者，彌漫全國，宗章者亦不乏人，先入為主，習見醜化，誠所不免，然亦不過初步時期，有此現象，久之融會貫通，今而後，希冀閱本編者，務宜徹底改造，根本研示，雙字不容放過，自能進入大道，因此有感，濡筆聊綴數語，以真世之研究大玄空學者，戊子仲夏武進談養吾再誌時年五十有九其極也。三垣其衛也。天之旋轉，由乎北極，而日月星辰係焉，曰為眾陽之宗，而資生萬物，萬物雖有皆動風散雨潤之助，而無曰則無以滋生，不本陽而陽中之日，乃真陽也。主宰四時，而惟月可以轉之，此所能成造化者也。地也者，承天之陽而滋長萬物，容載萬物者也。以地軸為極，而又以地心為用，山峙水流，莫不藉地之軸而運行，而其所載之物，得以生發收藏者，外感於太陽，而內感實係於地心也。地本陰而陽中之火，乃真陰也。人得天地之氣而化生，頭圓足方，肖像於天地也。人體四肢百骸之運動，全賴於胃，胃者人體之極也。而位乎中央，主宰於性命者惟心，而心實為天命之所用，而位乎上，屬隸於離，離者明也智也。水性潤下，而位乎下為腎，左肝右肺、左木右金，肖乎天地循環之氣也。而動物因氣稟之不全，而清性各異，其內腦之位次，亦同序乎循環之氣，而非有性命，其形俯，其性下，故無識而為人所用，人首昂上，志高氣昂，故能代天宣化，此陰陽之理，三才一貫之道也。推而至於人事，亦莫不皆然，形於中而行於外者為事，人生者事也。無事則不能生，生有甘苦，事有美惡，事之機，似無物而有物，似無氣而有理，主於中者，亦必有極，志為事極，智為事用，主義者，主於中之事極也。志善則習善，志惡則行惡，吉凶悔吝者，外感氣稟之所可也。地理因形察氣，因氣求形，專言之則似為地，察言之為於天於事於人，無不息息相通，曰月有晦朔弦望之異，天時有風雨陰晴之變，人有善惡壽夭之殊，事有吉凶悔吝之分，地有險惡破碎，巍峨端莊之別，以天人之理釋地理之理，巒頭理氣，均以理察之，古云先有福人，而後有福地，良有以也。

